open-index/open-wikipedia-markdown huggingface dataset:
基維爾

**基維爾**（**Harry Kewell**，），全名**哈利．基維爾**，係澳洲嘅退役足球員。

佢先後效力過列斯聯、利物浦足球會、加拉塔沙雷、墨爾本勝利，短暫喺卡塔爾踢咗陣波之後又返咗澳洲踢，退役前曾經效力墨爾本雄心，喺2014年宣布掛靴。

## 出面網頁

* 
* 
* 
* 
* 
* 
*
大興（南）站

**大興（南）站**（；）係車站，代號220，屬於單程車票第2收費區，共有2個月台，有2條香港輕鐵線經呢個站，為大興南同埋週邊地區居民提供服務。

車站原本設有輕鐵客務中心，但由於使用率低，喺2008年8月11號閂咗，市民可以改去隔幾個站嘅輕鐵良景客務中心。月台側邊嘅一段路軌係鋪面路軌，同汽車共用。汽車可以喺路軌上面行過，但唔停得車（停交通燈除外）。

## 車站結構

### 車站周邊
*大興巴士總站
*大興邨東南
*翠林花園
*康德花園
*大興花園
*大興商場
*大興街市
*大興郵政局
*大興酒樓大樓
*大興南籃球場

### 鄰接車站

## 接駁交通
*九巴
**66M - 大興 ↔ 荃灣站
**66X - 大興 ↔ 奧運站

## 上一站‧下一站
大興（北）站

**大興（北）站**（；）係嘅鐵路車站，代號212，屬於單程車票第2收費區（507田景方向屬最後一個單程車票第2收費區），共有3個月台，共有2條輕鐵路線途經呢個站。呢個站為大興北及週邊地區居民提供服務。

車站設有3個月台，其中1個係專用月台，設有掉頭方向路軌，可以畀列車緊急掉頭用。1號同2號月台側邊嘅一段路軌係鋪面路軌，同汽車共用。汽車可以喺路軌上面行過，但唔可以停車。

## 車站結構

### 車站周邊
*釋慧文中學
*大興邨西北
*保良局百周年李兆忠紀念中學
*佛教沈香林紀念中學
*大興商場
*建生邨

### 鄰接車站

## 接駁交通
*九巴
**66M - 大興 ↔ 荃灣站
**66X - 大興 ↔ 奧運站
**258D - 寶田 ↔ 藍田站
**260X - 寶田 ↔ 紅磡站

## 車站歷史
本站原先係初期輕鐵輔助支線504（友愛至大興（北））嘅總站。

## 上一站‧下一站
公主病症候群

**公主病症候群**，又叫做**公主病**，係一種心理問題，係一啲自信心強，自以為是，相信自己有做公主嘅條件，要求得到有公主咁嘅待遇。公主病人多數係女仔人家，未婚，自少受屋企人呵護，服侍/伺候，心態依賴形成病態，公主行為受嬌縱，有問題成日歸究外因，為人冇責任感。

## 睇埋
* 港女

## 外部參考
* 公主病︰年輕粉領族流行病

分類:心理學
分類:社會問題
新報

**新報**（，）係香港一份中文報紙，1959年創刊，2015年7月11號宣佈因為長期虧蝕，決定由第二日開始停刊。

## 參考
蔡意橋站

**蔡意橋站**係嘅鐵路車站，代號075，屬於單程車票第2收費區，共有2個月台，共有2條輕鐵路線途經此站，為蔡意橋週邊地區居民提供服務。

## 車站結構

### 車站周邊
*蔡意橋
*新墟
*屯門診所
*翠林花園 
*大興花園
*大興政府合署
*學童眼科，牙科中心
*卓爾居
*卓爾廣場
*馬錦明慈善基金馬可賓紀念中學
*浸信會永隆中學

### 鄰接車站

## 接駁交通
*小巴
**45 - 大興花園 ↔ 屯門市中心

## 上一站‧下一站
河田站

**河田站**（）係車站，代號070，屬於單程車票第2收費區。車站喺建豐街，響九巴車廠同埋屯馬綫屯門站出面，屯門工業區嘅東面。車站共有2個月台，共有2條輕鐵路線途經此站，為河田週邊地區居民提供服務，乘客亦可以行去屯馬綫屯門站轉列車。

## 車站結構

### 車站周邊
*屯門九巴車廠及裝嵌廠
*屯門站
*屯門河
*屯門工業區
*新墟
*屯門海濱長廊

### 鄰接車站

## 上一站‧下一站
香港基維爾營

**基維爾營地**（**Gilwell Campsite**）係香港童軍一個營地。喺新界東洋山腳下，面積約20萬平方米，海拔420米，係香港童軍繼柴灣營地之後嘅第二個營地。由營地行幾分鐘，可以睇到成個九龍半島、維多利亞港同香港島北面。營地由香港童軍總會九龍地域管理。
港島徑

**港島徑**係一條50公里長、橫跨香港島5個郊野公園嘅遠足徑。港島徑沿途亦有指標及告示板。遊人可以選擇由西向東或者相反方向行。

港島徑共分為長短唔同嘅八段路程：
# 山頂至薄扶林水塘
# 薄扶林水塘至貝璐道
# 貝璐道至灣仔峽
# 灣仔峽至黃泥涌峽
# 黃泥涌峽至柏架山道
# 柏架山道至大潭道
# 大潭道至土地灣
# 土地灣至大浪灣

由於港島徑係郊野公園，冇指定露營地點，所以遊人都會預留時間嚮天黑前走人。
海鮮價

**海鮮價**，係賣海鮮嘅牌價，佢會根據自由市場海產供求關係而隨時改變價格。

分類:經濟學
紅矮星

**紅矮星**係質量同尺碼都較細、溫度較低嘅恆星。響Hertzsprung-Russell圖入便，紅矮星係 K 或 M 光譜類型嘅星。以數量計，紅矮星佔咗成個宇宙嘅恆星嘅七至九成。佢哋質量細，細到0.075到半個太陽質量，而表面嘅溫度經常低過3,500 K。

## 特性
2005年發現咗繞行紅矮星Gliese 581嘅太陽系外行星，質量同海王星或者17個地球差唔多。佢隔佢繞行嘅紅矮星好近，得6百萬公里（0.04天文單位）。噉可以估到佢嘅表面溫度會有150攝氏度，雖然佢繞行嘅恆星好細好暗。2006年發現咗另外一個太陽系外行星，5.5個地球質量，繞行紅矮星OGLE-2005-BLG-390L，隔佢嘅恆星2.6天文單位，表面溫度估會低過−220&nbsp;°C （56 K）。

2007年，又發現咗一個新嘅，話唔定會適合生物居住嘅太陽系外行星。呢個行星編號Gliese 581 c，繞行Gliese 581。如果行星嘅發現者（Stéphane Udry嘅小組）所估計嘅行星質量（5.36個地球）係冇錯嘅話，佢就係而家發現倒嘅最細個嘅繞行正常恆星嘅太陽系外行星（而家重發現有重細粒嘅太陽系外行星，不過唔係繞行正常恆星，而係繞行一個編號PSR B1257+12嘅中子星）。發現者重估佢嘅半徑會有個半地球咁大。呢粒行星啱啱好響紅矮星Gliese 581嘅可居住帶入便，亦係而家為止最有可能適合生命居住嘅太陽系外行星。

## 可居住性

## 註
娛樂圈

**娛樂圈**係一個特定嘅社交組班開工搵食圈，入便嘅人都係同娛樂工業、表演藝術有關嘅人，好似呢啲：

* 導演
* 歌手
* 唱片公司、電影老闆
* 藝人
* 經理人
* 美術指導
* 紙上明星
* 娛樂記者
* 電視台行政
* 作曲家
* 填詞人

佢地開工演出要吸引觀眾注意先搵到食，所以高調宣傳人氣都唔少得。無論係簽約開鏡慶功首影禮都打曬鑼。兼且佢地生日會慶功宴生BB入醫院逝世都成為圈內社交活動公眾新聞消息。
玩泥沙

**玩泥沙**，係細路仔童年時嘅玩意。嚮沙灘或者建築地盤細路仔砌沙堆，或者用樹枝玩寫字、畫公仔、玩過三關咁。

## 七彩沙粒圖畫
七彩沙粒圖畫，都係玩泥沙。用唔同色嘅沙粒代替畫筆同水彩畫畫。而家嚮開放日、嘉年華會、攤遊戲都經常有呢檔彩沙畫項目。

## 沙雕
沙雕藝術，又叫做堆沙藝術，嚟自細路仔玩泥沙。嚮20世紀初，美國佛羅里達州同加利福尼亞州海邊搞過唔少沙雕比賽之類嘅活動，藝術家參加者從中學各種玩泥沙技巧，成功嘅重可以砌出巨型雕塑。

## 睇埋
### 其他童年玩意
* 砌積木
* 摺紙飛機
* 跳飛機
* 豆袋
* 水槍
* 捉伊人

## 拎出去
* 中國沙雕網
聰明笨伯

**聰明笨伯**（**The Flintstones**），又叫做**打火石家族**，**摩登原始人**，係美國動畫卡通片電視劇。由1960年至1966年曾經播出，佢嚮美國廣播公司係一套好生鬼嘅電視節目，故事背景同道具係石器時代，石頭車、石屋同恐龍做寵物，主要講兩公婆同對仔女嘅美式家庭生活同社交圈，男主人叫董輝係典型聰明笨伯，佢老婆叫慧瑪，董輝個死黨班尼，佢老婆叫比緹，班尼睇嘢好悲觀，因此笑料連場。

## 拎
* Museum of Broadcast Communications' entry on the Flintstones
* Webrock: The Flintstones and Hanna-Barbera Page
* Stone Trek
* 電影資料庫：聰明笨伯
* TV.com的聰明笨伯
* The Flinstones page at ''Toonopedia''
* BygoneTV上的聰明笨伯
山貝河

**山貝河**（又叫**山背河**或**元朗河**）係香港西北區一條冇蓋嘅糞渠，嚮新界元朗區。大棠山頭開始係山水，向北流去元朗市中心收集人糞、元朗工業園收工業污水、米埔、橫洲同甩洲流呀流，水質越嚟越濃郁大味，匯合錦田河流出后海灣。嚮元朗市中心條明渠所以雅稱做**[[元朗渠]]**。

## 睇埋
*城門河
*屯門河
*林村河
*貝貝

## 參考
*《我叫貝貝小灣鱷》，香港《明報》，2004年8月13號
十八鄉 (元朗)

**十八鄉**係香港新界西北一笪地方，位於元朗中近大棠地段，舊時有18條鄉村，家陣有31條。

## 十八鄉鄉村一覽
*大棠村		
*山貝村
*大圍村
*下攸田
*上攸田
*大橋村
*木橋頭村
*水蕉老圍村	
*水蕉新村
*瓦窰頭
*白沙村
*田寮村
*西邊圍
*東頭村
*南邊圍 (元朗)
*南坑村
*英龍圍
*紅棗田村
*馬田村
*深涌村
*黃屋村
*黃泥墩村
*港頭村
*塘頭埔
*楊屋村 (元朗)
*蔡屋村
*大旗嶺
*山貝涌口
*崇正新村
*龍田村
*元朗舊墟（元朗村）

## 睇埋
*十四鄉
屯門河道

**屯門河道**（），又叫做**屯門河**（），係香港一條人造運河，俗稱大坑渠，以前畀附近工廠排廢水出大海，所以水入面冇生物跡象。屯門河上有5條石屎行人天橋同行車天橋，分別係海皇路、屯羲橋、皇珠路、蔡意橋、青田路。

## 附近
* 屯門站
* 杯渡路
* 屯門新市鎮
* 屯門醫院

## 拎
* 屯門河，又叫做 屯門河道
世界

**世界**（）而家泛指人住嘅地方，即係地球。哲學啲講，一切嘅嘢。

## 出面網頁
*
坎培拉

**坎培拉**（**Canberra**），當地唐人又會叫**坎京**，係澳洲首都，位於墨爾本同雪梨中間。呢個城正正就係因為墨爾本同雪梨都想爭做澳洲首都，而令聯邦政府決定喺兩城嘅中間起一個新城，1913年開城。

佢係澳洲最大嘅內陸城市，亦係澳洲第八大，人口約莫43萬。

## 出面網頁

* WikiSatellite view of Canberra at WikiMapia 
* A general Canberra tourist site
* The ACT Government webpage
** Canberra region map - all districts
** ACT Locate - land and planning maps
* A scenic look at Canberra's architecture
* Canberra & The Griffins; A Theosophical View
* Canberra Dramatics a local community theatre organisation
* An Ideal City? The 1912 Competition to Design Canberra
* Wiki Travel Guide
中場

喺足球場上，「中場」係中間嗰區。打中場嘅人響球場中間活動，喼著或爭個波嘅控制權，截對手嘅波，發動攻勢甚至乎射波都得。有啲打中場嘅人有較強嘅防守能力，噉咪防守；有啲就打偏前鋒嘅為止為前鋒創造機會。

## 參考資料
煮餸節目

**煮餸節目**係啲電視或電台製作播出嘅示範或者教人點樣煮餸嘅節目。呢一類嘅節目貼近生活，週不時會介紹一啲新鮮嘅菜色畀觀眾或者聽眾，好多師奶都鍾意睇呢挺節目。

類:電台節目‏‎
眾議院

**眾議院**，又叫**下議院**，係兩院制國家或者地區嘅較低級別嘅議會。

## 睇埋
*美國眾議院
*英國下議院
*日本眾議院
*議會
*議會制
*參議院
參議院

**參議院**，有時叫做「**上議院**」，係兩院制國家或者地區嘅兩個議會嘅其中一個（另一個係「眾議院」或者「下議院」）。

同眾議院唔同嘅係，參議院嘅席位通常唔係按照人口分配，而係按照地區分配或者由政府首腦委任嘅。

## 睇睇
* 美國參議院
* 英國參議院
* 日本參議院
* 議會
* 議會制
* 衆議院
昆卡

**昆卡**（西班牙文：Cuenca），係一個西班牙中部，卡斯帝拿-拉曼查自治區嘅城市，喺馬德里東面大概130公里。昆卡係一個古城，亦都係聯合國教科文組織世界遺產，著名嘅景點有大教堂、懸壁屋同鵝春石街道。
聖馬連奴

**聖馬力諾**，正式叫做 **聖馬力諾共和國**（意大利文： **Repubblica di San Marino**），  係歐洲南部一個內陸國，四面都俾意大利包住，首都係聖馬力諾城，而人口最多嘅地方係塞拉瓦萊鎮入面嘅多加納。佢位於亞平寧山脈東北嘅提塔諾山頂上，係意大利入面兩個微型國之一，另一個就係梵蒂岡。  以面積計，聖馬力諾係全世界第五細嘅國家之一，得嗰60.75平方公里，而 2025 年人口有 34,042 人。 呢個國其中一個出名嘅地方係佢係一級方程式賽車嘅其中一站。

聖馬力諾官方話呢個國家喺公元 301 年已經開國，係現時最古老嘅國，亦都係最老牌嘅憲政共和國。  呢個國家嘅政治制度都幾少見：佢個憲政制度入面，大議會（民選嘅立法機關）會每半年揀兩個國家元首，叫做執政官。呢兩個人一定嚟自對立政黨，一齊執政，權力一樣大，仲要主持唔少國家機構，包括個大議會。全世界得瑞士聯邦委員會有啲似，不過人哋有七個元首，職權分工又唔同。

聖馬力諾係歐洲理事會成員，用歐元做通貨，但唔屬於歐盟。官方語言係意大利文。經濟靠金融、工業、服務業、零售同旅遊業，按本地生產總值（購買力評價）計，佢係全球最富有嘅國家之一。  佢亦都係現存國家之中第一個廢除死刑嘅。  2025 年，聖馬力諾喺人類發展指數（HDI）排全球第 29 位。

## 名源

呢個國家嘅名
係嚟自一位叫馬力諾嘅執事，
佢係天主教會嘅一位聖人。

照傳統講，馬力諾本來住喺 Arbe（而家克羅地亞拉布島），後來走咗去里米尼做石匠。因為佢四圍傳教，畀戴克里先追殺，於是逃到提塔諾山附近，喺嗰度起咗間細教堂，整咗個修道社群，慢慢就變成今日嘅聖馬力諾。  
官方認定呢座城喺公元 301 年 9 月 3 號成立。

## 睇埋
* 1994年一級方程式賽車聖馬力諾大獎賽

## 參考

## 出面網頁

* 
* 
* 
* 
* 
*
馬德里

**馬德里**（）係西班牙首都，所以又叫**西京**。佢亦係西班牙最大嘅城市，位置喺西班牙中間。市入面有條曼薩納雷斯河貫穿成個市區，人口約320萬。

1561年，當時嘅西班牙國王菲臘二世將首都由托萊多搬來呢度。

## 運動
馬德里有兩個足球會：皇家馬德里足球會同埋馬德里體育會，喺歐洲足球界攞過唔少冠軍。

## 人口統計

馬德里自從喺十六世紀中期成為西班牙首都以嚟，人口整體上都係一路增長，到咗1970年代就穩定喺大約三百萬左右。

由1970年直到1990年代中期，人口出現咗下跌。呢個現象喺其他歐洲城市都有發生過，部分原因係因為衛星城郊區嘅發展，令到市中心人口減少。

到咗1990年代後期同21世紀頭十年初期，人口開始急劇增長，主要係因為移民增加同埋西班牙經濟蓬勃發展。

馬德里地區係歐盟入面平均預期壽命最高嘅地區。喺2016年，男性平均預期壽命係82.2歲，女性就係87.8歲。

作為西班牙首都，馬德里吸引咗好多嚟自世界各地嘅移民，當中大部分都係嚟自拉丁美洲國家。 喺2020年，大約76%嘅登記人口係喺西班牙出世， 而外國出生嘅人口就佔24%， 當中大部分都係嚟自美洲（約16%嘅總人口），仲有小部分係嚟自其他歐洲、亞洲同非洲國家。

截至2019年，增長最快嘅移民群體係委內瑞拉人，單係喺馬德里就有六萬人。呢個數字令佢哋成為第二大外國群體，僅次於厄瓜多爾人嘅八萬八千人。

講到宗教信仰，根據2019年社會學研究中心（CIS）對469名受訪者進行嘅調查，喺馬德里有20.7%嘅受訪者認為自己係虔誠嘅天主教徒，45.8%係非實踐嘅天主教徒，3.8%信奉其他宗教，11.1%係不可知論者，3.6%對宗教冇所謂，12.8%係無神論者。剩低嘅2.1%就冇表明佢哋嘅宗教信仰。

馬德里都會區包括馬德里市同周邊嘅市鎮。根據歐盟統計局嘅數據，馬德里「都會區」嘅人口略多於627萬1千人， 面積有4609.7平方公里。呢個係西班牙最大嘅都會區，亦都係歐盟都會區人口排名第二大。

## 景點
*大廣場
*馬德里王宮
*馬德里皇家劇院
*麗池公園
*西班牙國家圖書館

## 名店

File:Prada 2016 Madrid, Spain España.jpg
File:GUCCI, photography by david adam kess, madrid 2016.jpg
File:Louis Vuitton or shortened to LV, is a French fashion house founded in 1854 by Louis Vuitton, photography by david adam kess, madrid 2016.jpg
File:Hermès, Madrid, Spain España.jpg


## 註
拉斯維加斯金沙集團

**拉斯維加斯金沙集團股份有限公司**（英文：**Las Vegas Sands Corp.**）係間賭業同酒店業公司，總部設於美國內華達州天堂，喺澳門同新加坡都有架步，子公司包括金沙中國。
## 禍
响2009年暮秋，有單「江湖格殺令」案喺香港高等法院宣判，五個被告要坐好耐監，當時傳媒提到幕後主腦未繩之於法。

响2010年3月29號，英國路透社報道：
該社獲得先前冇公開過，上述嗰單案嘅法庭筆錄文件，由之得知，證人供稱張治太係主使人。*佢亦喺審訊當中，被指為香港三合會和合圖嘅一個領䄂，綽號「掙爆」，又係澳門金沙娛樂場內賭廳，成都貴賓會嘅揸拂人。*雖然如此，但係張治太冇出過庭，亦唔係被告；香港警務處唔肯就此作詳細解釋；香港政府用衣貓確認，有個姓張嘅49歲男人曾經被捉，不過攞到嘅法律意見指唔夠料起訴佢，於&#26159;放走咗；問過香港警務處同埋喺澳門嘅美國賭業人士，都冇法子得知佢喺焉處。英國路透社同美國加州大學柏克萊分校調查報道計劃一齊研究，得出張治太同拉斯維加斯金沙有關係嘅結論，而噉樣或者會令後者違反美國內華達州博彩法例；拉斯維加斯金沙發表聲明話，按佢哋所知，張治太並非該公司所用嘅博彩中介人之董事或股東，而冇講更多。

响2010年3月31號，英國路透社報道：
美國內華達州博彩監管局委員蘭度沙耶响2010年3月31號用衣貓表示，正喺道分析緊澳門賭場入面嘅賭廳之運作狀態，以及佢哋同中國犯罪分子之間有冇關連，當中拉斯維加斯金沙亦會理到。

綜合新加坡《商業時報》响2010年4月3號同新加坡《聯合早報》响2010年4月4號嘅報道：
新加坡賭場管制局被詢問以上事宜對於審批賭牌有冇影響，唔肯評論；而拉斯維加斯金沙則聯絡唔到。响2009年11月提交申請，新加坡濱海灣金沙嘅賭場執照仍然審核緊。

响2010年4月6號，新加坡國民團結黨發出其秘書長吳明盛署名嘅文告，表示：
該黨關注上述事件……提及新加坡人民行動黨執掌嘅政府，响2005年扑鎚准起兩間賭場時，講明唔會將賭場執照發畀任何同三合會有關連嘅營運者……該黨十分擔心佢哋會對當地社會有壞影響……希望新加坡賭場管制局慎重考慮畀唔畀濱海灣金沙攞牌，亦想知道，萬一佢哋攞咗牌之後先至被證實身有屎，政府會點處理……

响2010年4月26號，新加坡賭場管制局發布公告稱：
已經批准新加坡濱海灣金沙經營若干賭場業務。

响2010年4月27號，新加坡濱海灣金沙嘅賭場、部分酒店房間及金沙會展中心開業。

## 註

## 攷

## 拎
* Home
通海地震

**通海地震**係1970年1月4號喺中國雲南通海發生嘅大地震，威力黎克特制7.7級。中華人民共和國見無外國人死傷，一直無公開發表呢次地震，直至十六年之後。而嗰時皇家香港天文臺公告過發生嚴重地震。

呢場地震死咗萬四人。雲南首府昆明，同佢差75哩，都好受影響。遠到300哩嘅越南河內，都震冧屋，好多人無屋企返。

## 出面網頁
*

類:20世紀地震
王丹

**王丹**（）係六四運動學生領袖，北京大學歷史系學生，山東人。佢曾經幾次俾中國政府拉去坐監，後來以保外就醫去咗美國，2001年6月10號得到哈佛大學東亞系碩士學位，而家做時事評論員 。

## 著作
* 《王丹獄中回憶錄》 
* 《王丹觀點》 
* 《聽風隨筆》 
* 《在梵谷的星空下沉思》 
* 《我異鄉人的身份逐漸清晰》 
* 《我與深夜一起清醒》 
* 《我在寒冷中獨行》 
* 《我們在寫歷史》 
* 《眾弦寂靜時的喧嘩》 
* 《王丹獄中家書》 
* 《不確定的時代》 
* 《穿行在潮濕的記憶中》 
* 《丹程路》 
* 《Chine Le Defi》（法文） 
* 《我的青春歲月》 
* 《我在哈佛的日子》 
* 《王丹訪談錄》 
* 《我聽見雨聲》
* 《在夜雨中素描》

## 關注議題
自香港反送中運動起，王丹都一直關心香港問題。例如，喺中共剝奪香港溫和民主派議員資格事件上，外交部發言人趙立堅恐嚇五眼聯盟外長，王丹就批評呢啲係低級粗俗，戰狼外交嘅外交語言，用來迎合中國國內愛國憤青同埋底層老百姓嘅閱聽習慣，激發國內民族主義情緒，為進一步向全球擴張，奠定國內嘅民意支持。

## 參考

## 拎
* 王丹：站在雨傘外面的青春
* 蔣品超：發掘王丹
柴玲

**柴玲**（）係六四運動學生領袖，山東日照人，之後去咗美國哈佛大學讀企業管理碩士，而家做電腦公司老闆。

## 拎
*Tiananmen activist turns software entrepreneur：CNN專訪柴玲---從學運領袖到軟件企業家（1999年5月6號）
*Jenzabar.com：柴玲的公司
*「鐵證如山」：方舟子對柴玲的批評
*http://hkday.net/webbbs.cgi?state=13&bid=119&from=3296：陳截《八九民運回憶錄》見「【2006年7月18日】綁架柴玲」
六四運動

**六四運動**係兩樣嘢撈埋嚟講：
*八九民運指1989年春夏之交喺中國各地發起嘅民主運動
*六四事件指中共政府鎮壓八九民運同埋當時發生嘅事
蕩失路

**蕩失路**，又叫做**迷路**，係遊人、訪客去到一個地方唔知自己喺邊處。蕩失路好多人都試過，因遇到麻煩事，不過有啲人方向感強，記憶力好，有技巧方法，好快就認得路。

蕩失路可大可小，尤其係行山遇到老虎或者走入軍事禁區、高速公路、練靶場。

## 原因
* 唔識路
* 冇地圖，或者地圖出錯、睇錯地圖
*電子導航系統唔妥
* 冇指南針
*人哋專登或唔小心俾錯料
* 老人病、或者失憶
* 冇或者出錯路標、地標、指示牌、門牌、路牌

## 睇埋
*桃花島
*八陣圖
*北斗星
*全球定位系統
*對講機
穿梭機

**穿梭機**係運送貨物來回唔同地方嘅大件架生，有好多唔同嘅意思。科幻作品入便有時空穿梭機，可以往返唔同嘅時空，返到去以前，或者去未來世界。呢啲幻想出嚟嘅嘢而家係冇辦法實現嘅。

家下嘅真正嘅穿梭機，係一挺運送人、貨物、人造衛星呢啲嘢往返地面同太空嘅飛機。佢同太空船又唔同，太空船嘅主體用過一次就冇用，下次用又要再造新嘅太空船。而**太空穿梭幾**就好似普通嘅交通工具噉用完再用。喺冷戰時期蘇聯同美國都設計製造過太空穿梭機。蘇聯生產過一架，但淨係飛過一次；美國生產過五架，周不時發射運啲太空人同埋貨物往返國際太空站，2011年7月已經全部退役。

## 動力
同普通嘅飛機唔同，穿梭機主要係用火箭引擎同火箭助推器做動力嘅。

## 往返飛行方式

發射嗰陣時直立豎起，點着火箭直立飛向太空。返地面嗰陣，表面嘅隔熱層阻止機身畀快速飛行嘅穿梭機同大氣層磨擦產生嘅高溫燒壞。進入低層大氣嗰陣機身擺平，同普通嘅飛機一樣滑翔，響常規跑道降落，機尾彈出減速傘用嚟減低飛行速度。
滑翔

**滑翔**係一挺冇動力嘅飛行方式。打開一對翼，用空氣嘅阻力嚟飛行。啲大隻嘅鳥，好似鷹、雁，響高空飛行嘅時候經常噉樣飛。佢哋嘅翼唔喐，淨係打開。噉樣飛好慳力。飛機降落嗰陣亦都做滑翔飛行。滑翔嘅原理同紙鷂差唔多。

有啲人好鍾意滑翔飛行運動，佢哋開着冇動力嘅飛機（又叫做「滑翔機」）自然飛行。啲「滑翔機」多數都係冇任何動力嘅，部機慢慢降低高度，直到降落地面。不過遇到上升嘅氣流，亦都可以爬升滑行飛到更高嘅高度。叻嘅滑翔飛行員開着部冇動力嘅滑翔機可以飛幾十到幾百公里，甚至乎飛成千公里。飛得幾耐幾遠視乎天氣同大氣活動狀況。天氣對滑翔影響好大。天氣轉壞，起晒大風或者亂風，冇計，唯有搵個地方快啲降落，唔係嘅話好崖厂。有引擎嘅滑翔機唔夠高嗰陣可以自己點火飛高啲，再熄火，再慢慢滑。

## 註解同引用

類:前奧運項目
滑翔機

**滑翔機**一般嚟講都係冇動力、細細隻、好簡單嘅飛行工具。亦都有啲貴啲嘅滑翔機，有引擎，喺滑行高度唔夠高嗰陣點火飛高啲，熄火再滑過。啲引擎馬力同燃料方面係同飛機冇得比嘅。滑翔機主要係靠對翼嚟飛，所以翼好重要。大多數滑翔機嘅翼都特別大特別長，噉樣可以獲得更加大嘅昇力。而機身方面就盡量細，成部機嘅材料要盡量輕，亦要夠堅固。

滑到幾高幾遠視乎天氣同開滑翔機嘅人嘅技巧。滑翔機嘅結構亦都有影響。啲高級嘅滑翔機，翼好闊好長，就算冇風都可以每降低1米向前滑行50米咁遠。

## 歷史
好耐以前啲人就識放紙鷂。查實滑翔機就係大紙鷂，不過唔使線。響飛機發明之前就經已有滑翔機。1809年英國人佐治·茄利試驗咗第一架滑翔機，不過飛唔高亦都飛唔遠，唔算真正意義飛起過。1847年佢先至成功用佢嘅滑翔機帶住個10歲細路飛到10米咁高。1851年，佢改進嘅大型滑翔機載住四個人，成功脫離拉索滑行500米咁遠。

1891年德國工程師奧拖·哩連他爾用竹同藤做架，蒙布做機翼，做咗第一架固定翼嘅滑翔機。成部機得4斤重，翼有7米咁長。佢自己吊響兩塊翼下便，喺15米高嘅山坡上便飆落嚟，扭轉身體控制飛行，滑咗90米按安全落地。之後，直到1896年8月9日佢飛行遇大風出事，佢做過5挺唔同翼嘅滑翔機，試驗2000幾次。最後尾嗰次飛出事嘅第二日佢就死咗。

1903年懷特兄弟發明嘅飛機亦係滑翔機嘅先驅。飛機係由滑翔機嘅基礎上便改造出嚟嘅。第一次世界大戰完咗之後，德國同美國都有人做滑翔機嚟搞滑翔體育運動。1930年代體育用嘅滑翔機發展好快。性能改進，啲靚嘅滑翔機一日可以滑行幾百至到成千公里。第二次世界大戰嗰陣好多國家開始製造軍用滑翔機，用做軍隊空降。

## 結構
滑翔機個架同飛機差唔多，固定嘅翼、機身、腳架、轆，重有一啲附加結構。滑翔機翼大機身細，同飛機唔同。個機身亦要盡量輕、結實。

## 起飛
有好多唔同嘅起飛方式。因為冇動力，起飛方式就同飛機唔同。
*拉住起飛
:要一條索拉住，如果喺地面，就用車之類嘅嘢拉部機，好似放紙鷂噉放飛。等飛到差唔多高嗰陣時除低條索。亦有啲人用飛機拉住滑翔機起飛，然之後除低條索等滑翔機自己飛。
*彈射起飛
:用啲彈性發射裝置，猛噉彈部機出去。
*山頂起飛
:啲細同輕嘅滑翔機可以運去山頂，人拎起部機猛噉衝，然之後吊喺部機下便飛出去。

## 降落
滑翔機嘅降落同飛機冇乜唔同。降落嗰陣時飛行員要好準確噉把握同控制好下降滑行嘅速度同姿態，因為冇動力，唔似飛機下降速度同姿態唔啱可以飛高再嚟，滑翔機得一次機會。噉就要求飛行員特別小心至得，一下唔覺意嘅話就弊傢伙。

## 睇睇
*滑翔
*飛機
*紙鷂
英國人

**英國人**（英文：British），係指擁有英國國籍嘅人或英國公民。
而傳統嘅**不列顛人** (Britons) 係包括英倫人，威爾斯人、蘇格蘭人、愛爾蘭人同凱爾特人（Celtic people）。大部分美國白人都係當年英國殖民北美嘅不列顛人嘅後代。
淘大商場

**淘大商場**（**Amoy Plaza**）係香港九龍一個零售兼娛樂購物中心，嚮觀塘區牛頭角淘大花園樓下，近住九龍灣，由恆隆地產開發同物業管理。淘大商場有三層，地下嗰層向牛頭角下邨臨行人路嘅鋪頭，多數係地產代理、銀行同麪包鋪。淘大商場裏面全部都係出名嘅連鎖店。嚮第2同3層係賣時尚潮流商品嘅商場鋪頭，食肆、超市同書店、室內機動遊樂場都有。

## 拎

* 淘大商場
戴維斯 (足球員)

**艾加·戴維斯**（****，）係荷蘭足球員，喺蘇里南出世。曾經效力祖雲達斯同埋熱刺，以及荷蘭足球代表隊。佢因為有青光眼而戴黑超出名。

佢響荷蘭班霸阿積士出身，曾贏過1995年歐洲聯賽冠軍盃。其後佢轉打祖雲達斯。因為同球會不和，輾轉下佢到咗英超加盟熱刺。

佢為人熟悉嘅係響國家隊，1996年歐洲盃因為鬧事俾人踢出隊，直至兩年後FIFA世界盃先至返出嚟，終於協助國家隊打入四強。不過因為年紀越來越大，2004年歐洲國家盃後佢淡出咗國家隊，只係斷斷續續咁作賽。

## 榮譽
* 歐洲聯賽冠軍盃
戴維斯

**戴維斯**可以係指：
*戴維斯 (總督)
**戴維斯 (港督)，前香港總督
**杜維·菲利·戴維斯，美佔菲律賓第九任文職總督
*戴維斯 (足球員)
氣體大行星

**氣體大行星**，有啲人嗌佢哋做「**類木行星**」，係尺碼好大嘅行星，唔似第啲行星噉表面係岩石或者第啲固體物質。佢哋冇固態嘅表面，成隻氣體大波噉。太陽系有四粒氣體大行星：木星、土星、天王星同埋海王星。而家發現嘅太陽系外行星好多都係氣體大行星，圍著佢哋自己嘅恆星轉。

有幾挺唔同嘅氣體大行星。「傳統」嘅氣體大行星，好似木星同土星，主要構成都係氫同氦。第二種係天王星同海王星，佢哋嘅主要構成係水、氨同埋甲烷，氫同氦響最外層先有。有啲叫做「熱木星」嘅太陽系外行星，繞行軌道同佢哋嘅恆星好近，表面溫度會好高；發現佢哋比第二啲行星易，所以家下發現嘅太陽系外行星好多都係「熱木星」。

氣體大行星冇固態嘅表面，準確啲講係冇可以清楚定義嘅表面。雖然佢哋有岩石或金屬嘅核──啲咁樣嘅核響形成呢挺行星嘅過程入便係必要嘅──佢哋絕大部分嘅質量由氫同氦組成。響外層，氫同氦就好似響地球度一樣都係氣態嚟嘅，之但係響深層嘅地方，高到極嘅壓力高度壓縮啲氣體，令佢哋變成液態，再深啲近核嘅地方甚至乎會變做固體狀態。天王星同海王星亦都差唔多。佢哋雖然係「大雪波」，之但係佢哋內部高到極嘅溫度同壓力會令到啲「雪」變做好特殊好少見嘅物理狀態。所以，我哋係冇可能喺氣體大行星「表面」著陸嘅。經常講嘅半徑、表面積、體積、表面溫度、表面密度呢啲概念，都只不過係話響太空睇到嘅，佢哋最外層嘅大氣。

## 特性
太陽系嘅四粒氣體大行星有好多類似嘅特性。佢哋嘅大氣層多數都係氫同氦，深層壓力變大，到咗臨界壓力深度，氫同氦變做液態。木星同土星冇明確嘅大氣層——行星體分界面，而有啲模型嘅模擬結果就話天王星同海王星有好明確嘅大氣層—-行星體分界面。太陽系嘅四粒氣體大行星都係好好嘅「物態梯度」變化實例。佢哋內部熱到極，天王星同海王星有7000K，而木星可以去到20000K。噉樣嘅溫度意味著佢哋大氣層下便成個星球都係液態嘅。所以話，講到「岩石」或「金屬」核嗰陣，唔可以簡簡單單描畫佢哋個核做普通嘅石波或金屬波。其實所謂嘅「岩石」或「金屬」核，只不過係一個好似鐵、鎳呢啲重元素多過第處嘅區域。

四粒氣體大行星自轉速度都較快，形成嘅風產生東西方向嘅條或帶。噉樣嘅帶喺木星度最明顯，土星同天王星少啲，而海王星就睇唔倒。佢哋都有行星環，有好多衛星。土星環最壯觀，1970年代以前啲人淨係知有土星環唔知木星、天王星同海王星都有環。木星係太陽系衛星最多嘅行星。到2008年，發現咗嘅木星衛星有六十三粒。

## 大氣運動
呢類行星大氣嘅紋係同緯度方向平行嘅反環流氣流，睇落去似「條」或「帶」。啲淺色「帶」係大氣較高、內部有上升氣流、氣壓較高嘅區域，而啲深色嘅「條」係木星大氣較低嘅、有下沉氣流、氣壓較低嘅區域。呢挺結構有啲似地球大氣層嘅高-低氣壓環流，之但係實質結構又好唔同──緯度方向嘅「帶」環繞成個行星，同細啲嘅、限喺局部嘅氣壓環流啱啱相反。噉樣嘅結構可能係高速自轉同成個行星深部物質分佈均勻嘅結果。大氣層底部冇海洋同陸地形成嘅溫差，而且個行星自轉快過地球好多。

重有第啲大氣結構：唔同顏色嘅斑。木星有好出名嘅大紅斑，粒斑出現都而家經已超過300幾年咁耐。查實呢啲斑係特別巨大嘅氣旋。有啲斑重係龍卷雷暴雲，天文學家經已響一啲斑度觀測到閃電。

## 木星同土星
木星同土星大部分都係氫同氦，啲重元素嘅質量比例得 3 到 13%。佢哋嘅結構，外層係分子態嘅氣體氫，包圍著深層嘅液態金屬態氫，個心度重可能會有個岩石核。最外層嘅氫氣大氣層響唔同嘅深度有唔同顏色嘅雲層，啲雲可能會係水同氨構成嘅。液態金屬氫構成成粒行星嘅大部分體積。話啲液態氫「金屬態」，係因為高到極嘅壓力令到氫原子內部嘅電子好似金屬噉可以響原子間自由流動，可以傳電，物理性質變到好似金屬噉。個核，如果有嘅話，會係重元素較多嘅區域，溫度有二萬幾度，壓力高到想像唔到，啲物質形態冇辦法估。

## 天王星同海王星
天王星同海王星內部構成同木星、土星好唔同。呢類行星嘅內部模型係噉樣嘅：富氫嘅大氣層，響最高嘅雲層開始，向下延伸到天王星八成五、海王星八成嘅半徑範圍。呢個範圍以下，係水、甲烷同氨呢啲嘢構成嘅「雪」。仲可能會有岩石同氣體。不過雪、岩石同氣體嘅混合比例唔知，準確嘅物質構成亦都係未知嘅。

佢哋嘅大氣層霧好大，仲有啲甲烷，加埋加埋令到佢哋睇落去成粒都係海綠色或者深藍色嘅。佢哋嘅磁場都係明顯傾向佢哋嘅自轉軸。同第二啲氣體大行星唔同，天王星自轉軸嘅傾斜角度特別大，公轉嘅姿態睇落去好似瞓喺度打關鬥，仲有呢個行星嘅季節變化亦都係好明顯嘅。

## 太陽系外嘅氣體大行星
太陽系外行星隔地球嘅距離遠到用光年嚟計。家陣啲天文探測技術仲好難發現嗰啲細粒嘅，似地球噉嘅系外行星。大粒嘅系外行星探測易啲。而家發現嘅太陽系外行星大部分都係同我哋太陽系木星、土星呢啲氣體大行星咁上下嘅「巨無霸」行星。可以推測到呢啲行星同太陽系嘅木星比較似，而唔會似第挺唔同類型嘅氣體大行星，個名叫「類木行星」會較為準確。啲太陽系外嘅氣體大行星好多都同佢哋圍繞緊嘅恆星距離好近，表面溫度高過太陽系嘅氣體大行星唔知幾多。佢哋可能會係我哋太陽系冇嘅、另外一挺類型嘅氣體大行星。宇宙嘅元素豐度，有98個皮申都系氫同氦，所以如果搵到質量大過木星嘅岩石行星會好出人意料。另一方面，之前行星系統形成嘅理論模型預示指出，響好似而家發現嘅「熱木星」噉同恆星距離咁近嘅軌道處形成氣體大行星係冇可能嘅。家下真係發現「熱木星」，數目重好多添。

## 睇埋

* 太陽系外行星
* 熱木星
* 行星系統
* 太陽系
* 岩石行星

## 註

## 出面網頁

* SPACE.com: Q&A: The IAU's Proposed Planet Definition 16 August 2006 2:00 am ET
* BBC News: Q&A New planets proposal Wednesday, 16 August 2006, 13:36 GMT 14:36 UK
* Gas Giants in Science Fiction: List
南極星 (軟件)

**南極星**（）係澳洲出產嘅一系列中日韓書寫系統有關嘅軟件，最初係微軟視窗嘅外掛中文系統，亦即係畀人可以喺英文版微軟視窗可以睇同打中文嘅外掛程式；而主打文書處理器（），有微軟視窗同 MacOS X 兩個版本。

南極星由中國大陸裔澳洲人開發，喺初期出品嘅中文系統入面，將五大碼寫咗做 ｢大五碼｣，時間上同 ｢大五碼｣ 叫法嘅出現吻合，好可能係導致五大碼被人叫錯做 ｢大五碼｣ 嘅原因。

## 出面網頁
* 
* ''Screenshot Gallery for NJStar Chinese WP''
* ''Viewing in Japanese ''
* ''The Asian studies WWW Monitors''

## 攷
福臨門

**福臨門**係中式酒家個名，有唔少食肆集團鍾意用類似嘅名，食客好容易搞錯隔離，佢可以係指：
* 福臨門酒家集團（Fook Lam Moon），香港灣仔莊士敦道一間出名嘅海鮮酒家http://www.fooklammoon-grp.com/b5/philosophy.asp

* 富臨集團酒家（Fook Lum Group），旗下有富臨漁港、陶源酒家、喜臨門酒家等 http://www.foolumgroup.com/chi/default.asp
金鐘道政府合署

**金鐘道政府合署**，係一組有高低座嘅香港政府建築物，嚮香港島金鐘道南。黎處政府合署有公司註冊處、婚姻註冊處、食物環境衛生署、律政司、建築署、土地註冊處寫字樓。

## 附近
* 香港高等法院
* 力寶中心
* 香港公園
* 太古廣場

分類:金鐘
分類:香港政府合署
亞洲電視新聞財經頻道

係香港亞洲電視嘅數碼地面電視頻道，頻道冧巴12，喺2007年11月21號開始試播，並於2007年12月31號正式啟播。呢條頻道係香港第一個免費新聞及財經頻道，兼由亞洲電視嘅新聞及公共事務部製作。

由於亞洲電視重組佢嘅數碼地面電視頻道，新聞財經頻道自2009年4月1號起停播，一啲新聞財經頻道嘅節目轉至亞洲高清台繼續播放，而頻道冧巴12就畀咗新開嘅數碼地面電視頻道亞洲高清台。另外亞洲電視話亞洲高清台會有一半嘅內容係播新聞同財經資訊節目。

類:停播咗嘅電視台或頻道
互動新聞台

**互動新聞台**（頻道冧巴83）係無綫電視喺香港數碼廣播啟播後，其中一條新增設嘅標清頻道，提供新聞、財經及資訊等互動資訊，喺2008年11月11號上晝6點開始試播，2009年1月1號正式啟播，現時該頻道同無綫新聞台嘅新聞同節目進行聯播。頻道未正式試播前叫做「互動資訊台」，直到正式試播當日先至改名。佢競爭對手包括：亞洲電視新聞財經頻道、有線電視新聞台同Now新聞台。

無綫電視表示呢條頻道較為「窄播」（Narrowcasting），開設呢條頻道係「為社區服務」。

2017年8月15號開始，呢個頻道變做無綫新聞台。

## 播放特色
互動新聞台嘅節目基本上同收費電視TVB新聞台（曾經叫無綫新聞台）一樣，但互動新聞台係16:9廣播，亦加埋互動功能「NewsBar」，提供財經同天氣資訊。

### 副畫面直播新聞
若有突發新聞或重要記者會播放，頻道會即時直播有關畫面，如未能作即時直播，則將播放中嘅新聞同節目縮細成4:3比例放喺畫面右面播放，而有關突發新聞或重要記者會則安排喺畫面左下角播放，觀眾亦可透過遙控器同機頂盒嘅聲道選擇系統選擇收聽其中一個畫面嘅聲音同畫面作出同步，做法同亞洲電視嘅新聞財經頻道類似。

## 播放節目
### 同[[無綫新聞台]]、[[翡翠台]]、[[高清翡翠台]]同步
*香港早晨
*午間新聞
*六點半新聞報道及天氣報道
*晚間新聞
*11點財經及新聞報道
*瞬間看地球
*財經新聞
*新聞報道
*開市第一擊
*港股評述
*無綫八點新聞
*財經多國度
*新聞精華
*深宵新聞報道

## 睇埋
*無綫新聞
*無綫新聞台
*香港數碼地面電視廣播

## 出面網頁
*互動新聞台節目表
*無綫新聞網頁
*DTT數碼電視全接觸網頁
趙世曾

**趙世曾**（，）係香港有錢人，已故船王趙從衍個仔，繼承華光航運，之後因生意手緊，渣打銀行拍賣佢最鍾意嘅古董，同華光地產。

趙世曾曾經先後有3個老婆。佢而家重係上市公司卓能地產嘅主席，鍾意玩飛機、遊艇同埋女朋友。影星王敏德息影後做過趙世曾架直升機嘅私人司機。

## 獎
* 世界華商基金會世界傑出華人獎

## 攷

## 拎
* 盛世雜誌：趙世曾人生低潮，痛失華光地產

類:香港有錢人
類:世界傑出華人
世曾

類:上海人

類:香港馬主
298電腦特區

**298電腦特區**係香港島灣仔區嘅電腦商場，出名賣電腦同IT電子消費產品嘅商場，嚮軒尼詩道298號，近住集成中心，即係廣生行大廈A、B座基層。

灣仔298電腦特區同附近灣仔電腦城一樣廣為人知，同埋係同一年代出現嘅，佢哋經營模式係學深水埗黃金商場，樓上鋪實用面積單位唔大，不過啲貨嘅種類唔少：砌機、周邊設備、電腦硬件、軟件、鹹片都有。

近年，灣仔298電腦特區更加入售賣電子零件，令商場更多元代。

## 交通
* 港鐵
* 香港電車
* 香港巴士

## 出面網頁
* 灣仔298電腦資訊網站
楊沛宜

**楊沛宜**（；；Linda Yang；）係一個北京細路女，喺2008年8月8號北京奧運會開幕式上面代林妙可把聲，而林妙可只係咪嘴。佢而家喺北卡羅萊納大學教堂山分校讀書。2007-08學年係北京市海淀區北大附小一年級12班學生。

## 參考

## 出面網頁
*
*
北京奧運會

**北京奧運會**係指喺北京搞嘅奧林匹克運動會，可以指：

* 2008年第二十九屆夏季奧林匹克運動會
* 2008年第十三屆夏季傷殘奧林匹克運動會
* 2022年第二十四屆冬季奧林匹克運動會
* 2022年第十三屆冬季傷殘奧林匹克運動會

類:北京運動
類:奧運會
類:2008年運動
類:2022年運動
Sa

**Sa**可以係指：
*釤，一種金屬，家下已經改用化學符號Sm。
*蔡卓妍（花名阿Sa），香港歌唱組合Twins成員。
*有限公司一種（），法文簡寫 SA，見於法國同其他法語區嘅公司名
*沙地阿拉伯
*.sa，沙地阿拉伯嘅國家同地區頂級域
一二三事件

**「一二·三」事件**（葡萄牙文：Motim 1-2-3）係澳門衝突，喺1966年12月3號爆發，導致澳門民間社會完喪失對葡國政府嘅信任，並完全傾向中國政府。當時澳門由葡萄牙統治，北面嘅中國內地正開始文化大革命。

## 原因
葡萄牙人喺澳門一直擁有特權或者特殊地位，咁樣令到普遍居民有大小程度嘅不滿。

## 經過
因為早前嘅氹仔坊眾學校事件，葡國政府同澳門民間人士之間早已有衝突。

12月3號中午12時幾，總督府門前終於發生更大規模衝突。差人先使用警棍，後出動防暴水車，試圖驅散示威人士。消息傳出後，前來示威嘅群眾愈來愈多，3點後，衝突加劇，有警車被推翻，法院門前嘅歐維士石像之手被敲爛。跟住，位於議事亭前地嘅美士基打（Nicolau Vicente Mesquita）銅像被摧毀，澳門市政廳同位於仁慈堂大樓地下嘅公證署都被衝擊。4點半左右，群眾沿龍嵩街前往警廳，防暴警員施放催淚彈，並開槍射擊，造成兩人死亡。警方又出動防暴車駛去市政廳前，發射水炮，驅趕示威人士。總督隨後頒令戒嚴並實行宵禁。由於戒嚴緊急，好多居民無心理準備，其後幾日又有幾個人喺街上被亂槍射殺，一名居民甚至因伸個頭出窗外觀望被流彈擊中。據官方統計，有8人被打死，212人受傷，坊間就話有11人被打死。

1967年1月28號下晝，總督嘉樂庇到澳門中華總商會禮堂，簽署《澳門政府對華人各界代表所提出的抗議書的答覆》。「一二·三事件」至告一段落。
遊船河

**遊船河**，即係坐嚮隻船上面周圍遊。對船主同搞手嚟講就係一盤生意。形式好多，包括本地遊、觀光團、釣墨魚、遊艇出租同渡輪服務套餐。

## 遊船河地方
* 威尼斯
* 多瑙河
* 馬爾代夫
* 維多利亞港

## 睇埋
* 遊車河
* 拍外景
* 傾生意
* 私人派對
* 公眾碼頭
* 滑水
* 浮潛
* 睇煙花

分類:水上活動
分類:運動
太守

**太守**（守讀秀）、**守**或者**郡守**，係中國古代官職。戰國諸侯國邊區開郡，個軍政阿頭就叫郡守或者守。後尾郡變成全國行政分區，成為地方官。漢時改叫太守。大郡先有守，細郡就有尉。

## 邊官
周各諸侯國喺自己軍事邊區開郡，有軍政權力，負責官員叫守或者郡守。秦國出名治水嘅李冰，就做過蜀郡嘅郡守。

## 地方官
秦併六國，廢封建。喺全國開卅六郡，置郡守，由皇帝直接任免。

漢時改叫郡守做太守，秩(人工)二千石。太守地位好高，往往入朝做公卿。而三公九卿罷政，好多出去做太守。黃巾之亂，軍事權力下放，郡上開多層州。由州牧或者州刺史統領多郡，太守就變成州牧或州刺史嘅下官。

隋朝廢郡，以州領縣，廢郡太守，留州刺史。

## 註
張志文

**張志文**（，乳名**阿文**）係香港商業電台廣播監製，已婚，有個女。而家主持《在晴朗的一天出發》：《廣播道股神》清談節目。

## 播音
* Do人Show
* 黃金少年
* 在晴朗的一天出發

## 監製
* 黃仲凱 
* 陳嘉熙 
* 梁志光（光仔）

類:香港商業電台節目主持
志文
魯爾干沙利斯

**魯爾**（，）係西班牙足球員，打前鋒。

佢喺西甲球會皇家馬德里打咗16年，2010年轉投德國甲組足球聯賽嘅史浩克04。

## 出面網頁
* 
* First Team | New York Cosmos
芳村

**芳村**（）係廣州地方，喺廣州西南。試過設區，2005年5月撤銷，併入荔灣區。

## 歷史
「芳村」一詞原本指係用來特指珠江隧道南出口同石圍塘一帶嘅一條村，因花果遍地而得名。民國時期先開始有用「芳村」來代指成個芳村區區域嘅用法。

而經已撤銷嘅芳村區嘅區域以前係荒島，宋朝開始有人搬來住，明清時期已經係重要嘅農業區。

## 村
芳村又可以進一步細分成上芳村同下芳村。而今嘅芳村站、叫「芳村」嘅巴士站都係指上芳村一帶。另外下芳村附近有叫「下芳村」嘅巴士站。

上芳村同下芳村都係歷史上嘅村落，而今嗰一帶已經改建成商場、住宅小區同酒吧街。

## 芳村區
### 範圍
芳村區包括現今荔灣區當中珠江西南嘅所有區域，佢西邊同佛山南海區接壤，東南邊、東邊、東北邊分別同番禺區、海珠區、舊荔灣區隔江相望。以前芳村區幾乎係佛山出入廣州嘅必經之路。

### 用法
雖然芳村區經已撤銷，但係由於佢同舊荔灣區有珠江隔開，地理分界非常明顯，所以一般市民仍然會沿用「芳村」一詞來代指以前芳村區嘅區域。

## 相關
芳村區內有條沿珠江方向延伸，連通芳村區東南邊同西北邊嘅主幹道，叫芳村大道。芳村大道經過芳村嗰條村舊址附近。
何家勁

**何家勁**（，英文名：**Kenny Ho Ka King**，）係香港歌手、藝員。1982年第一屆亞洲電視藝員訓練班學生，1983年開始係亞洲電視演員，同期畢業同學重有黃秋生、葉玉萍、麥翠嫻。

## 星途
* 同關之琳合作演《大將軍》
* 主唱電視劇主題曲《長伴忠魂舞》
* 俾人封做「香港西城秀樹」
* 簽約香港甲組足球隊「流浪」
* 1980年代尾，轉戰台灣中華電視公司
* 台灣電視劇《包青天》演「御貓」展昭，創下236集嘅紀錄

## 名曲
* 
* 

## 出面網頁

類:香港電視男演員
求婚

**求婚**，係未婚伴侶嘅一方，向對方查詢意願同建議結婚，兼提出條件包括婚禮同婚後嘅雙方權利同義務。因為性格、文化習俗唔同，又或者兩人早有默契，婚姻條件未必同時議價咁直接。又例如求婚活動作為習俗嘅指定動作，儀式嚮當眾進行，即場講價唔方便。

## 中國以前
嚮中國傳統社會，冇西方求婚呢科野。例如指腹為婚，雙方家長同意最緊要。求婚可能即係過大婚，女家冇話佢收，因為事前媒婆已經問准女家同意先做。當時係由男女家長話事，話要幾多禮金同埋其他條件。

## 西方文化
至於西方禮儀，求婚要有結婚戒指、鮮花、下跪咁，都係傳統儀式，唔做足通常會以為冇誠意。而做足未必一定會求婚成功，原因係議價條件未接受。例如對方未打算而家有婚約，或者條件唔得。

## 睇埋
* 徵婚
* 約會
* 定婚
* 求偶
* 擺酒
* 大肚
* 添丁
* 離婚

## 拎
* 李嘉欣：亨亨去年下跪求婚 Would you marry me？感動伊人
* The World's Greatest Marriage Proposals.
* News article about women proposing.
* Proposal Ideas.
* Romantic Ways To Propose
* Online Engagement Community
背影

**背影**可以係：
* 背影 (朱自清)，朱自清嘅一篇散文，《背影》
* 《背影》，王菲嘅一首歌，《背影》
* 《背影》，三毛 (作家)喺《夢裡花落知多少》（1981年8月出版）入面嘅一篇散文
* 《背影》，林若寧2001年嘅填詞作品
林若寧

**林若寧**（（，，），原名**龐健章**，係香港填詞人，2001年入行，師承林夕。佢老婆係做過香港商業電台主持嘅張詠妍。

## 作品

### 填詞作品

### 音樂劇填詞作品

## 出面網頁

類:香港商業電台人物

健章
前鋒

**前鋒**，又叫做**箭頭**，係指一隊波入面打最前負責攻擊嘅球員。

譬如打足球，每個球員喺球賽入面都有佢本身嘅功能同埋職務，而前鋒就係參與嘅十一個球員之中負責進攻嘅位置，係同對方龍門企得最近嘅球員。

如果隊波擺出陣式係 442，咁即係前面會擺兩個前鋒，俗稱「雙箭頭」；而如果陣式係433，即係前面會有三個前鋒，俗稱「三箭頭」。
備份

**備份**係電腦資料風險管理嘅方法，係將電腦軟件或數據複製之後，放嚮其他地方。萬一原系統出意外損壞，都可以搵返個備份Copy（拷貝）出嚟用。

## 睇埋
* 災難恢復 
* 磁帶機
* 存儲區域網路
* RAID
* 硬碟 
* 光碟燒錄技術 
* 手指
* 容錯性
魯爾

**魯爾**可以指：

* 魯爾河（Ruhr），德國西部嘅一條河
* 魯爾區，德國西部嘅重要煤礦產地同重工業區，因魯爾河而得名
* 勞爾卡斯特羅（Raúl Modesto Castro Ruz），古巴政治人物
* 魯爾干沙利斯（Raúl González Blanco），西班牙足球員
* 魯爾艾比奧爾（Raúl Albiol Tortajada），西班牙足球員
* 魯爾加西亞（Raúl García Escuderoa），西班牙足球員
* 魯爾達蒙度（Raúl Tamudo Montero），西班牙足球員
* 魯爾巴禾（Raúl Bravo Sanfélix），西班牙足球員
* 魯爾梅利斯（Raul José Trindade Meireles），葡萄牙足球員
阿嫂 (電影)

《**阿嫂**》，又叫做《**阿嫂傳奇**》，係2005年8月港產片，演員包括林嘉欣、劉心悠、曾志偉、任達華、黃秋生、劉燁、方中信、元華。由鄭丹瑞監製。

阿嫂係黑社會江湖電影，演香港社團家族義氣同恩仇。

出品人：香港星皓娛樂、海樂影業。

電影發行：中國電影集團公司、新華展望傳媒有限公司。

## 拎
* 社團大佬曾志偉（百德），當年一句：佢大個女後我就娶佢，睇邊個敢殺阿嫂！
荃灣碼頭

**荃灣碼頭**，係香港新界荃灣沿海嘅一個碼頭，近港鐵荃灣西站嘅南面，而家有珀麗灣客運嘅服務，來回馬灣嘅珀麗灣。 

以前，荃灣碼頭係有渡輪來回中環統一碼頭等等，但係因為西區海底隧道通車，令到來往荃灣區同港島區之間嘅車程縮短好多，所以港九小輪有限公司喺2000年7月1號將呢條渡輪取消  。

荃灣碼頭原本係一個好大嘅建築物，裏面有入境事務處等政府部門辦公，去連接隔籬嘅荃灣運輸大樓，但因為九廣西鐵（而家叫）嘅工程，碼頭部份清拆同埋進行填海，政府部門亦都搬走。而家嘅躉船碼頭係工程完成之後起嘅。

另外，喺青衣大橋通車之前，荃灣碼頭來往青衣碼頭嘅航線係青衣島嘅主要對外交通工具。

## 歷史
而家嘅荃灣碼頭已經係第四代，先前經歷咗三次搬遷。

第一代碼頭喺1935年啟用，但喺1942年日本侵佔香港期間俾人炸咗。

第二代喺1958年啟用，位置大概喺而家楊屋道如心廣場附近，1983年因為填海起荃灣路同祈德尊新邨而清拆。

第三代接住喺1983年啟用，喺荃灣路對出嘅填海區，並且設有荃灣運輸大樓，作為荃灣碼頭嘅巴士總站，當時有「荃灣至青衣」、「荃灣至中環」、「荃灣至中環經青衣」、「荃灣至大澳」航線，2000年因為填海起九廣西鐵荃灣西站而清拆，航線亦都停辦。

而家的第四代喺2002年啟用，喺荃灣西站對出嘅填海區。

## 隔籬
* 荃灣西站
* 如心廣場
* 萬景峯
* 荃灣廣場
* 荃灣公園
* 荃灣大會堂
* 海濱花園
* 麗城花園
* 青衣大橋
* 藍巴勒海峽

## 接駁交通
接駁交通
*港鐵
**荃灣西站

*九巴
**31,33,33A,34,36,39A,43,43B,43P,43X,51,53,73X,234A,234B,273C,273P,278P,278X

*城巴
**930

*小巴



## 參考資料




## 出面網頁
*中原地圖裏面嘅荃灣碼頭位置
*荃葵青交通總站巡禮 - 荃灣碼頭（1）
鹿頸碼頭

**鹿頸碼頭**係香港新界大嶼山陰澳鹿頸村內嘅公眾碼頭。為咗等鄉民出入香港市區，呢度有一條街渡，來往呢個碼頭至到對岸嘅荃灣青龍頭。佢係喺香港地鐵（家下港鐵）欣澳站出現之前，唯一一個往返陰澳至到市區嘅公共交通工具。因為陰澳鄉民過去長期依靠青龍頭出入市區，所以大嶼山東北部一直係屬於荃灣區，而唔係離島區。

## 睇埋
*陰澳
*鹿頸 (陰澳)

## 攷
* 陰澳

類:大嶼山東北
劉心悠

**劉心悠**（；），原名**劉凡平**，係香港演員、廣告模特兒。劉心悠因為演出嘅港產片《阿嫂》提名2006年香港電影金像獎最佳新演員。

## 簡歷
劉心悠喺臺灣出世，佢曾經留學加拿大溫哥華 Emily Carr Institute of Art and Design讀產品設計，2004年拍「中華航空」電視廣告入行。佢嘅志願係做專業演員，自認係男仔頭，國語流利，廣東話都識，而家跟陳潔儀練唱歌。

## 演出作品
### 電影
*《阿嫂》（2005年8月4號上映）飾演 菲比
*《黑夜》「鬼鄰」（2006年4月13號上映）飾演 怡珍
*《出埃及記》（2007年9月13號上映）飾演 張芳
*《大電影2.0兩個傻瓜的荒唐事》（2007年12月21號上映）飾演 小魚
*《軍雞》（2008年3月6號上映）飾演 小惠
*《愛到底》（2009年2月26號上映）飾演 雲心悠
*《魚狗》（2010年9月3號上映）飾演 小幸
*《盂蘭神功》（2014年7月10號上映） 飾演 小燕
*《女人永遠是對的》（2017年）
*《幼兒怨》（2018年）飾演 嘉兒
*《乜代宗師》（2020年）飾演 陳真

### 香港電視劇
* 2008年《幸福的味道》（日本NHK同香港電台共同製作） 飾演 林美蘭
* 2018年《宮心計2深宮計》（TVB） 飾演 元玥
* 2018年《守護神之保險調查》（邵氏兄弟） 飾演 杜心茹
* 2022年《冥冥之中》（ViuTV） 飾演 李心兒

### 台灣電視劇
* 2008年《幸福的抉擇》（台視、TVBS-G）飾演 夏亦心（SUMMER）

### 香港電視綜藝節目
* 2010年 now香港台《Cooking媽嫲》主持

### 中國大陸電視劇
* 2011年《步步驚心》（湖南衛視）飾演 馬爾泰‧若蘭

## 參考

## 出面網頁

*
南固臺

**南固臺**係香港一座古老大屋，嚮香港島灣仔船街55號，堅尼地道以北，近捷船街，係香港一級歷史建築。 南固臺樓高2層，有天棚，佔地200平方米，嚮船街以南最高點，冇車路到，上落有百石級，建築風格揉合中西文化，正面個樣好似1914年起好嘅甘棠第。大屋外牆主要用紅磚砌，係啲人所講嘅紅磚屋。

## 環境
南固臺嚮船街街尾，自建私家路麻石砌樓級通大門。南固臺唔算係掘頭路，因為有小路通上半山區堅尼地道，即係近嘉諾撒聖方濟各書院小學部東邊。

南固臺有唔少鬼屋原素。大門外面係斜坡同樓級，長年生咗唔少野樹，陰陰沉沉。斜坡上倒滿幾廿年嚟嘅建築廢料，有唔要嘅神主牌同洗手盤。船街路面有沙井，地底係地下水道，沙沙流水聲。嗰度有流浪貓成群出沒，深宵貓叫。

## 傳聞
南固臺係1918年由當時富商杜仲文起，之後轉手畀細佬杜澤文。杜澤文係永安百貨副司理，1945年死咗，之後間屋一直冇人理。

## 而家
2008年，合和實業發展灣仔南面，打做香港地產品牌叫做The East，媲美太古地產嘅品牌Island East。嚮11月胡文新承諾幫手保育活化南固臺。

## 參考
港島東 (地產)

**太古坊**（**Taikoo Place**）(之前叫港島東)係太古地產喺香港島鰂魚涌發展嘅地產物業群，包括太古坊、太古城、太古城中心咁。

## 外面嘅網
*太古坊網站
合和實業

**合和實業有限公司**（，）係香港地產發展商，創辦人係胡應湘，執行董事兼營運總監係佢個仔胡文新。總部嚮灣仔合和中心。嚮1972年8月21號首日上市，到2019年因為私有化除牌。

## 歷史
合和嘅成立最早要追溯到由胡應湘老豆胡忠創立嘅中央建業，胡忠喺二戰前就已經開咗的士公司，後來更加做咗「的士大王」同涉足地產。1962年，喺美國讀書返嚟嘅胡應湘開始喺老豆嘅公司度幫手。到1972年，合和成立兼且上市。但係到1973年，合和率先發現有假股票流通，最終成為引爆1973年香港股災嘅原因之一，合和一路跌到1974年尾見底，市值足足到最高峰嗰陣少咗97%，後來慢慢回升。地產業務方面，合和喺70年代到80年代頭發展唔少地產項目，例如：荃威花園、健威花園、德福花園等，同長實、新鴻基呢啲地產公司俗稱「地產五虎將」。

到1980年代中後期，胡應湘將合和發展重心擺咗喺發展基建項目度，減少地產業務，後嚟好多人都話呢個決定令到合和錯過咗香港地產市場嘅增長期。

2019年，胡應湘成功私有化合和。

## 睇埋
* 人物：胡忠 
* 公司：合和公路基建有限公司 - 美家酒店管理有限公司 - 德國食品有限公司 
* 住宅：合和新城 
* 辦公室：合和中心 - 香港國際展貿中心 - QRE Plaza - 胡忠大廈 
* 商場：EMax - 悅來坊商場
* 酒店：悅來酒店 
* 展覽館：香港國際展貿中心 
* 電廠：河源電廠 
* 發展緊地盤：皇后大道東214-224號 - 樂活道12號 - 合和中心二期 

## 拎

* 合和實業有限公司官方網站
神主牌

**神主牌**，係拜神神枱、神位上面個牌，上面刻咗字，寫天官、土地、祖先嘅名堂。見牌如見神，後人同善信相信神主牌有靈體依附，燒香拜神就可以同對方傾偈，神明保佑。以前，祖先神主牌係屋企好重要嘅嘢，等於屋企人，所以走難都要帶埋祖先神主牌一齊走。掉出街係大逆不道，不孝。
船街

**船街**係香港灣仔區一條街，以皇后大道東分開，南面一段係樓梯街住宅同斜坡山路為主，北段係填海地商業區鋪頭多。船街北至灣仔莊士敦道，南至半山區堅尼地道。

## 歷史
船街嚮1910年代建成。 

## 將來
合和實業打算發展Mega Tower Hotel。

## 睇埋

* 南固臺
* 捷船街
* 船街遊樂場
* 嘉薈軒
洗手盆

**洗手盆**，又叫做**鋅盆、洗面盆**、**盥洗盆**，係浴室潔具同廚房設備，嚮浴室多用雲石、陶瓷、不鏽鋼材料，玻璃都有。香港慣稱廚房洗手盤為**鋅盆**，係因為英文音譯**sink**，而唔係因為佢用鋅整。

而家啲洗手盆嘅結構，上有水龍頭，下有去水喉同U形去水管。

## 睇埋
* 木盆
* 膠盆
* 碗盆
* 浴缸
* 花灑
鹿頸 (陰澳)

**鹿頸村**喺香港新界大嶼山陰澳陰澳灣北面嘅半島上，係一個新界原居民鄉村。呢條村嘅北面係鹿頸灣同無人島「長索」，東面係陰澳灣，西面係陰仔灣。雖然佢嘅附近地方（例如欣澳站）已經被發展，但呢條村無受到破壞，仍然保留住鄉村嘅風貌。

2007年12月，考古學家喺呢度發現咗唐代窯爐遺跡，但係部份就被由香港特區政府起嘅燒烤爐破壞。

## 去嘅方法
#搭港鐵去欣澳站，嘅A出口沿住陰澳灣海邊近港鐵路軌嘅長廊，行到陰澳篤，再沿住小徑行到鹿頸村，大約用半個鐘頭。
#以前可以喺荃灣海壩街，搭新界專線小巴96號去青龍頭，之後喺青龍頭碼頭搭街渡去鹿頸村。呢條線已經喺2009年停辦。

## 交通
*港鐵：欣澳站
*街渡：鹿頸碼頭  青龍頭陰澳碼頭

## 攷

類:大嶼山東北
水龍頭

**水龍頭**，俗稱**龍頭**，係一個水喉嘅出口，用喉嘴控制出水量，有啲重有揀凍水熱水混合比例嘅裝置。

為咗慳水，公廁有扭掣式水龍頭、撳掣式水龍頭或者紅外線感應開關水龍頭。

## 睇埋
* 制水
* 消防喉
* 水喉佬
北宋

**北宋**（；960年—1127年），係宋朝嘅前半段。響中國史入便經常同宋朝嘅下半段南宋夾埋一齊，當做一個朝代。

## 疆土
北宋統治黃河流域同埋南部嘅一啲地區，東邊、南邊直到大海；北部邊界響今海河、河北霸縣、山西雁門關一線，同遼國交界；西北邊界響而家陝西橫山、甘肅東部、青海湟水一線，同西夏交界；西南邊界響岷山、大渡河一線，同吐蕃、大理交界；南部響而家廣西地區同越南交界。

## 史
### 開國初期

趙匡胤未做皇帝之前係後周嘅殿前都點檢（禁軍大將），手握兵權。後嚟周世宗英年早逝，由佢只有七歲個仔柴宗訓繼位，即周恭帝。960年，趙匡胤受命抵抗遼同北漢嘅入侵，響路經陳橋驛嗰陣，手下發動兵變，將黃袍加落趙身上。趙於是就返去首都開封，叫恭帝退位，正式登基，開創宋朝，史稱北宋。

北宋雖然成功立國，但只係當時中原嘅其中一國，仲有成六個其他國家。趙匡胤非常希望可以統一中國，就採用「先南後北」嘅戰略，先解決實力較弱、物資較豐富嘅南方政權。響收復咗南平、後蜀、南漢、南唐之後，976年趙匡胤突然死咗，由細佬趙光義繼位（據傳光義為求皇位而殺死大佬），即宋太宗。

太宗之後承繼「先南後北」嘅戰略，陳洪進同埋錢弘俶先後響978年歸降北宋，979年又收復咗吳越同北漢。承接住個氣勢，佢打算一舉北上、收復埋燕雲十六州，但係多次嘅征戰都以失敗結束。最後佢放棄征戰。

### 中期
#### 澶淵之盟
太宗死後由大仔趙恆繼位，即宋真宗。遼一直響同宋嘅邊境搞搞震，但出於太宗之前嘅征戰失敗，宋室唔夠膽打。景德元年，遼大舉入侵北宋，直入澶州。真宗響宰相寇準力勸之下親征，宋軍響見到皇帝親征後果然士氣大振，射死遼國大將蕭撻凜。遼軍睇到連主帥都死咗後，認為呢場仗打唔過，就同宋室議和。最後兩國成為「兄弟」，宋每年畀遼廿萬匹絹、十萬兩銀。史稱「澶淵之盟」。

澶淵之盟後，唔單止開啟咗遼宋貿易，仲令北宋幾十年嚟再冇同遼打仗，人民生治慢慢好咗起嚟，即「咸平之治」。

#### 慶曆新政
真宗死後，由趙禎繼位（即宋仁宗）、劉太后主政。劉太后死咗之後，仁宗終於可以親政，但係當時北宋面臨好多麻煩：軍隊支出寵大、外患嚴重、對外戰爭輸多過赢、朝廷架構膨脹等。加上李元昊響1038年稱帝、建立夏，但宋室唔承認，結果爆發戰爭，最終北宋因為打輸仗而每年要交多啲歲幣畀西夏。

希望改變現狀嘅仁宗，於是任用范仲淹、呂夷簡、富弼、包拯、韓琦等等大臣推行改革，史稱「慶曆新政」。呢個變法取得非常好嘅成果。但由於一班守舊派大臣反對新政，於是抵毀話范仲淹等人組成朋黨。仁宗最後失去耐性，罷免范仲淹參知政事一職，新政失敗。

1063年，仁宗病死，英宗繼位。英宗在位期間力圖中興，又任命司馬光設局專修《資治通鑑》。但英宗響1067年早死，繼位嘅係佢個大仔宋神宗趙頊。

#### 熙豐變法
神宗繼位之後，面對嘅係一個外憂內患嘅國家：遼同西夏同北宋虎視眈眈，民生又唔好，軍隊戰鬥力差，最攞命係政府入不敷支，神宗因而非常希望改革。佢任用改革派大臣王安石推行新法，即熙寧變法。變法內容針對經濟、民生、軍事等方面，包括均輸、青苗、免役、市易、保甲、保馬、方田均稅等等。

雖然變法的確增加國庫收入、減少軍費，但係王安石高估咗新法嘅效果：唔少平民負擔加重，新法內容又推行得太急，一事未成、一事又起，響軍事方面嘅變法成效又唔大；去到後期，王安石所起用嘅新人就好似呂惠卿、曾布，佢哋雖然有料但急功近利，打住變法嘅名義籍機貪污舞弊，本身惠民嘅措施最後變得非常擾民，引起民怨。再加上以司馬光做大佬嘅守舊派認為變法擾民、堅持「祖宗之法不可廢」，令到神宗變法嘅決心開始動搖。

1074年，王安石第一次畀神宗罷相。後嚟出於呂惠卿實在太過份、自把自為，王安石響一年後重新出任宰相。1076年，王安石因為大仔嘅死，決心唔撈。神宗最終響同年十月罷免佢嘅宰相一職，王安石由此徹底退出政壇。

熙寧變法失敗之後，神宗繼續佢嘅改革，史稱「元豐改制」，但無論改革力度定範圍都比唔起熙寧變法。佢好希望可以消滅西夏，但後嚟打輸仗，而神宗本人響1085年病死，到死佢都未能實踐自己嘅抱負。

#### 元祐更化
神宗死後，繼位嘅哲宗趙煦只有9歲，所以高太后主政。高太后重用司馬光為首嘅守舊派，廢除嗮熙寧變法嘅所有措施（元祐更化），結果引發兩派人嘅鬥爭，即「新舊黨爭」；由於當時係高太后主政，所以新黨被打壓。哲宗對守舊派非常不滿，所以響親政後重用新黨，打壓舊黨。

1100年哲宗英年早逝，而哲宗啲仔又夭折，所以由細佬趙佶繼位，係宋徽宗。

### 亡國
1126年，金國軍隊攻入首都汴京（而家嘅開封），第二年滅亡（靖康之難），加埋九個皇帝，前後167年。

## 外交
北宋一路同遼國、金國、西夏對立，打仗打唔贏，畀人迫到簽和約，向呢三個國家進貢。同大理一路關係良好。

## 經濟
北宋係一個比較注重經濟嘅朝代。宋朝嘅皇帝對外都係以銀兩或者布匹同外族講和，相當於而家嘅「金錢外交」。宋朝嘅首都汴京係宋朝喺北方嘅經濟重心，主要都係對外貿易為主。而喺江南沿岸重有多個通商口岸，買賣貨品到南洋等地。

## 文化
北宋朝廷比較注重文人嘅提拔同培育，所以北宋出咗唔少詞人，好似蘇東坡同李清照就係好好嘅例子。
晉滅吳之戰

**晉滅吳之戰**，又叫**王濬破吳**，係三國時期最後尾嘅一場戰爭。

到咗三國後期，魏國皇帝經已冇乜權力，真正扼有實權嘅人係軍隊統領司馬昭。263年，司馬昭率領魏國軍隊吞滅蜀國，265年病死咗。佢嘅仔司馬炎接咗佢個位。就喺呢一年，司馬炎廢咗魏國皇帝，自立為晉國皇帝。279年，司馬炎發動滅吳戰爭，六路大軍進攻吳國，勢如破竹。280年3月25號，吳國皇帝歸命侯投降，吳國滅亡，晉國一統天下。
市長

**市長**，一市之長，管市嘅人。市原本只係買賣嘅地方，街市、市場之義。直到中華民國，先至擴大叫城做市，而中華人民共和國，再擴大到相當縣甚至郡。其他各國，亦因地有所分別。所以市長一稱，要睇何謂市，會因時因地而變。

現今一般而言，市長統轄城市政府嘅行政官員之首。喺好多地方市長都係選出嚟嘅。

## 中國大陸
中國大陸行政系統較特殊。響未包括香港同澳門嘅中華人民共和國，市長級別低過市委書記半級。
大遼

**大遼**，或叫**遼國**，係契丹人喺907年建立嘅國家，大概喺而家中國東北地區，契丹族首領遼太祖耶律阿保機（耶律億）喺916年建立契丹國，947年定國號做「大遼」，983年曾經改番名做「契丹」，1066年叫番「大遼」，直到1125年俾女真人打敗，金國取代遼國。

1122年金國攻陷，天祚帝出逃夾山，耶律淳被立做皇帝，叫南遼。遼亡後，耶律大石西遷到中亞楚河流域，喺1132年起咗西遼。1211年，俾屈出律篡位。1218年，被大蒙古國滅咗。

## 彊域
契丹國初期嘅疆域喺今日遼河流域上游一帶，喺阿保機同德光時期不斷對外擴張，阿保機時征服奚（今河北北部）、烏古、黑車子室韋（今日內蒙古東部呼倫湖東南）、韃靼、回鶻、渤海國。德光時取得燕雲十六州，並一度佔有中原。

遼強盛時期，疆域東北到今日嘅庫頁島，北到蒙古國中部嘅色楞格河、石勒喀河一帶，西到阿爾泰山，南部到今日天津海河、河北霸縣、山西雁門關一線同北宋交界，同當時統治中原江南嘅北宋相對峙。

## 帝王年表
官渡之戰

**官渡之戰**係三國時期規模最大嘅三場仗之一，亦係中國歷史入便嘅一場出名嘅弱贏強嘅仗。

東漢獻帝建安五年，即係西曆200年，曹操嘅軍隊同袁紹嘅軍隊嚮官渡（而家河南省中牟東北方向）呢個地方決戰。袁紹有馬步騎兵共十五萬，糧草豐足。但曹操只得四萬，糧草又唔夠。雙方大戰各有勝負，情況膠着。袁紹嘅謀臣許攸投靠曹操，出咗一條橋畀佢。曹操用許攸嘅橋，奇襲袁紹嘅糧食倉庫所載地烏巢，燒晒袁紹嘅糧食。袁紹大軍冇咗糧食，軍心大亂，主力好快就俾曹操消滅。呢場戰爭奠定咗曹操統一中國北方嘅基礎。
謝拉特

**謝拉特**（，），全名**史提芬·佐治·謝拉特**，響英格蘭默西賽德郡惠斯頓出世，係前英格蘭足球員，打中場，佢曾經係英超球會利物浦足球會嘅主力。

佢細個已經係利物浦球迷，所以學徒生涯都係由利物浦打起。1999年佢好好彩響一場比賽臨危受命，結果就一直成為主力。當時利物浦重有奧雲，但奧雲狀態一直俾人批評，重成日計劃轉會。到奧雲離隊之後，謝拉特終於做埋隊長，係隊波嘅精神支柱。由於英超基本上都係曼聯玩晒，謝拉特直到掛靴都冇攞過英超聯冠軍，但就贏過一屆歐洲聯賽冠軍盃。

雖然佢一直公開話對利物浦最忠心，但佢曾經因為錢銀俾車路士斟介過，重差啲轉會成功，結果利物浦成功贏到2005年嘅歐洲聯賽冠軍盃，佢之後講"How can I leave after a night like this?"（我點可以喺一個咁美妙嘅夜晚之後離開呢？），之後謝拉特續約，成為利物浦最高薪球員。

2008年12月，謝拉特嚮酒吧同DJ講手，涉嫌毆打罪俾差人拉咗。

謝拉特喺2014-15年英超賽季後會轉戰美職聯，加盟洛杉磯銀河。不過佢喺最後一次雙紅會中以後備身份入場，但落場得38秒就因條氣唔順踩落曼聯球員安達靴里拉小腿，結果直接紅牌被趕離場。謝拉特喺2016年掛靴。

## 獎項
;冠軍（11個）
* 英格蘭足總盃（2）：2000-01，2005-06
* 英格蘭聯賽盃（3）：2000-01，2002-03，2011-12
* 英格蘭社區盾（2）：2001-02，2006-07
* 歐聯（1）：2004-05
* 歐洲足協盃（1）：2000-01
* 歐洲超霸盃（2）：2001-02，2005-06

;亞軍（7個）
* 英超（3）：2001-02，2008-09，2013-14
* 英格蘭聯賽盃（1）：2004-05
* 英格蘭社區盾（1）：2002-03
* 歐聯（1）：2006-07
* 世界冠軍球會盃（1）：2005年
* 英格蘭足總盃（1）：2011-12

## 出面網頁
* 
* Steven Gerrard - Liverpool FC
*  
* 
*
加歷查

**加歷查**（**James Lee Duncan Carragher**，）係英格蘭足球員，效力利物浦足球會，做副隊長。佢係少數由出道到而家都係效力利物浦嘅球員，未曾傳出任何轉會嘅消息。

佢防守出色，重能夠出任好多位置（包括後場所有位置）兼發揮穩定，係利物浦嘅通天老倌。

## 出面網頁
* 
* 
* 
* 
*
薩米·許比亞

（，；），全名叫（，），香港人又譯**希比亞**，係芬蘭嘅退役足球員，司職後衛，效力過利物浦足球會。

## 註

## 出面網頁
* 
* 
* 

類:利華古遜足球會球員‏‎
曼徹斯特城足球會

**曼城**（），係英格蘭超級足球聯賽嘅其中一支球隊，同曼聯一樣係喺曼徹斯特建立。因為曼城同曼聯都係位處同一個城市，兩隊之間對壘畀人稱之為「曼徹斯特打吡」，曼城足球會嘅現任老細係文梳亞（2023年開始做阿聯酋副總統）。

2022-2023賽季，曼城分別獲得英超，足總盃同歐聯，達成三冠王嘅偉業。

## 球員（2020/21）
最後更新日期：2020年10月2日
}
|align=center|2020
|華倫西亞
|2,087萬鎊
|- bgcolor="#d0e7ff"
|align="center"|**26**
|align=center|
|列恩馬列斯（Riyad Mahrez）
|align=center|右翼
|align=center|
|align=center|2018
|李斯特城
|6,000萬鎊
|- bgcolor="#d0e7ff"
|align=center|**48**
|align=center| 
|利安·戴納（Liam Delap）
|align=center|中鋒
|align=center|
|align=center|2020
|青年軍
|不適用
|} 
*費蘭甸奴、根度簡、魯賓·迪亞斯、迪布尼分別係正、副、第三、第四隊長。

## 出名球星
* 丹尼士羅（Denis Law）
* 伯特杜文（Bert Trautmann）
* 法蘭西斯李爾（Francis Lee）
* 軒治基夫（Andy Hinchcliffe）
* 基捷基治
* 夏格維斯
* 大衛占士
* 安歷卡
* 巴洛迪利
* 拿斯利
* 施文
* 米高莊遜 (英國人)
* 羅賓奴
* 艾迪巴約
* 赫捷臣
* 迪維斯
* 阿古路
* 韋亞
* 韋拉
* 高爾
* 高路托尼
* 麥馬拿文
* 耶耶托尼

## 出面網頁
* 曼城官方網頁
* 曼城官方網頁(廣東話)
布力般流浪

**布力般流浪**（）係英格蘭一間足球會，主場喺布力般。佢哋而家同李斯特城足球會一樣係英超冠軍成員入面唔喺英超比賽嘅球隊。

## 簡史
布力般流浪係喺1875年成立。1911-12、1913-14兩屆贏頂級聯賽冠軍。之後幾年布力般都係咁掙扎，1936年降班，之後再跌落丙組。

1991-92年布力般流浪升返甲組，無耐英超成立。佢哋擁有舒利亞、瑟頓、拿索斯等好手在陣，令布力般可以壓倒曼聯贏得1994-95年英超聯賽冠軍。但由於佢哋管理不善，班好手統統俾布力般賣走，結果布力般喺1998-99年球季得第19位要降班次級聯賽，2001年先至升返英超。2011-12年球季布力般流浪聯賽得第19位要降落英冠，五年之後再降落英甲，不過過咗一年就以英甲亞軍身份重返英冠。

## 獎項
* 英格蘭超級聯賽冠軍：1994-95
* 英格蘭甲組聯賽冠軍：1911-12、1913-14
* 英格蘭足總盃冠軍：1884、1885、1886、1890、1891、1928

## 效力過嘅球員
* 舒利亞（Alan Shearer）
* 拿索斯（Graeme Le Saux）
* 瑟頓（Chris Sutton）
* 韋確斯（Jason Wilcox）
* 韋治約基（Dwight Yorke）
* 高爾（Andy Cole）

## 出面網頁

* 布力般流浪官方網頁
AC米蘭

**AC米蘭**（），香港花名「A米」、「AC」，係喺意大利米蘭起家嘅足球會。為咗同喺米蘭嘅另一間足球會國際米蘭區別，一般都叫做AC米蘭，或直接叫做米蘭。

## 球員（2020/21）
最後更新:2020年9月28日

*羅馬洛利係隊長。

## 轉會（2020/21）
### 外借球員

### 離隊球員

## 出名球星
* 古列治
* 列卡特
* 雲巴士頓
* 馬甸尼
* 巴里斯
* 彭路基
* 阿伯天尼
* 巴治奧
* 哥斯達古達
* 卡卡
* 碧咸
* 朗拿甸奴
* 伊巴謙莫域
* 恩沙基
* 尼斯達
* 卡富
* 李華度
* 朗拿度

## 參考

## 出面網頁

* ACMilan.com  /  /  /  /  /
中華人民共和國主席/中華人民共和國主席

**中華人民共和國主席**，喺中國大陸入面同港澳地區一般就咁叫**[[國家主席]]**，係中華人民共和國掛名嘅國家元首，由全國人民代表大會選出，職責係代表中國從事外交活動。不過，國家主席基本上冇出現多過一個候選人，而該候選人實際上由中共中央政治局提名。任期5年，最多連任一屆。

中國國家主席喺1954年設立，前身係中央人民政府委員會。1968年劉少奇被打倒後國家主席職務懸空，由國家副主席董必武同埋宋慶齡兩個人代理。到咗1975年第四屆全國人大修憲廢除國家主席同副主席，1982年第四部憲法又有返。而家國家主席係習近平，喺2013年3月嘅第十二屆全國人大上面當選。

## 權力變化
1954年第一屆全國人大通過嘅《中華人民共和國憲法》規定國家主席主持最高國務會議兼任國防委員會主席，有行政權同名義上嘅軍權，屬於有實權嘅職務。1982年訂嘅第四部憲法雖然重新設立國家主席職位，不過大幅削減主席嘅職權。憲法第三章第二節規定：「根據全國人大同佢嘅常委會決定」公布法律、任免國務院總理同埋國務院人員、特赦、宣布緊急狀態、動員、授國家勳章；代表中國做國事，「根據全國人大常委會決定」派遣同叫返駐外國全權代表，批准同埋廢除國際條約同埋重要協定。冇咗獨立嘅權力，而名義上嘅兵權就畀咗國家中央軍事委員會。

而家國家主席冇實權，係「虛位元首」，只係國家最高代表，同埋全國人大同常委會嘅發布機。不過自從江澤民開始，由中共中央總書記同中央軍委主席兼任，通過黨軍最高領導人兼任又成為咗實權元首。中華人民共和國主席係中國嘅代表，對外交往上面領導人一般會用國家主席嘅身份，對內多數用總書記身份，對軍隊就用軍委主席身份。

## 排名變化
因為做緊中國共產黨中央委員會主席（黨主席），所以毛澤東做國家主席嗰陣喺黨內嘅排名係首位。到1959年劉少奇接國家主席嗰時，佢係排名第一嘅中共中央副主席，黨內地位僅次於黨主席毛澤東名列第二。文化大革命爆發之後，劉少奇嘅排名跌到落第八，跟住被開除出黨。李先念做國家主席嗰陣，喺中央政治局常委入面排名第五，甚至排喺國務院總理後面。到咗楊尚昆做國家主席嗰時，佢冇入到政治局常委會，但係同其他領導人同時列席就排名第三，僅次於總書記趙紫陽同領導人鄧小平。從1993年江澤民以中共中央總書記身份兼任國家主席開始，國家主席喺事隔34年之後再次排名黨內首位。

## 歷任主席
### 中央人民政府主席
*毛澤東（1949年－1954年）
### 中華人民共和國主席
#毛澤東（1954年－1959年）
#劉少奇（1959年－1968年）
#*董必武（代主席：1972-75年）
#*宋慶齡（名譽主席：1981年）
#李先念（1983年－1988年）
#楊尚昆（1988年－1993年）
#江澤民（1993年－2003年）
#胡錦濤（2003年－2013年）
#習近平（2013年－）

## 註
城皇街

**城皇街**係香港島中西區一條樓梯街，由半山區堅道向下伸到歌賦街，嚮嗰度有牌叫做孫中山史蹟徑，佢話以前有個偉人住嚮必列者士街前公理會宿舍，每日返學都會經過呢條街，返當年嘅皇仁書院。

城皇街個名係因為以前嗰度（Lot 91地段）真係有間城皇廟，年份係嚮1840年代之前。呢間城皇廟比上環文武廟重早嚮處，功能一樣，係華人拜神、講數同解決爭執嘅地方。
方剛 (演員)

**方剛**（，原名**梁舜年，**後改藝名**梁芳綱**，），係香港藝人，曾經演電視劇同舞台劇。亞洲電視演員，外形高大，聲似洪鐘，面貌嚇人，善演惡人，係反派演員。

## 電視劇
* 銀狐
* 豪門
* 天下無敵
* 戲王之王
* 風流大律師
* 馬場風雲
* 鐵咀雞與扭紋柴
* 人在邊緣

## 電影作品
* 1989年：雌雄雙辣
* 1990年：師兄撞鬼

## 拎
* 香港演員 - 方剛
* 星爺電影 - 方剛
國際米蘭

**國際米蘭足球會**（），花名**國米**（**Inter**）、**FC國際**（**Internazionale**），係喺意大利米蘭起家嘅足球會，喺1908年3月9號成立，家下屬於意大利甲組足球聯賽球隊之一。

## 簡介
佢係意甲唯一冇降過班嘅球隊，亦係第一支喺同一季（2009-10球季）贏到意甲、意大利盃同埋歐聯嘅意甲球隊。

## 球員
喺2022年5月7號更新。

## 出名嘅球員
* 韋拉
* 基斯普
* 阿祖安奴
* 伊巴謙莫域
* 費高
* 甘比亞素
* 森美爾
* 馬特拉斯
* 查維辛尼迪
* 哥度巴
* 托度
* 羅比堅尼
* 朗拿度
* 羅拔圖卡路士
* 羅拔圖巴治奧
* 華朗
* 韋利
* 派路
* 簡拿華路
* 恩斯
* 柏金
* 施多夫
* 戴維斯

## 參考

## 出面網頁

* 國際米蘭官方网站
* 国际米兰中文官方网站
中國共產黨中央委員會總書記

**中國共產黨中央委員會總書記**，簡稱**中共中央總書記**，係中國共產黨嘅黨魁，黨內最高負責人，亦係中華人民共和國喺一黨專政下嘅最高領導人，位居國家主席同國務院總理之上。1945年到1982年中共領袖係叫中國共產黨中央委員會主席，簡稱中共中央主席（黨主席），但係自1982年中共十二大之後改返做總書記，負責主持中共中央書記處工作，召集同埋主持中央政治局會議，但唔係好似主席咁，代表成個政治局去決定。而家個總書記係習近平，喺2012年中共十八大之後上臺，2017年中共十九大連任，2022年中共二十大再次連任，成為繼毛澤東之後任期最長嘅中共領袖。

## 權力同地位
1980年代胡耀邦同趙紫陽先後做過總書記，但當時鄧小平做緊中共中央顧問委員會主任同中共中央軍委主席，作為中共元老嘅代表兼且掌握軍權。1989年六四事件之後鄧小平退休，江澤民以中共中央總書記身份兼任中共中央軍委主席，恢復以總書記為核心嘅領導體制，再次集黨政軍大權於一身。喺中國共產黨一黨專政嘅體制下，中共最高領導人一般就係實際上嘅國家最高領導人，同時係國內排名最高嘅領導職位。為咗貫徹「黨指揮槍」原則，中共總書記一般仲會兼任中央軍委主席，作為以中國人民解放軍為主嘅中華人民共和國武裝力量最高統帥。

2012年習近平出任總書記之後，設立中央國家安全委員會同中央全面深化改革領導小組等多個黨內決策議事機構，呢啲機構嘅負責人都由黨嘅總書記兼任，總書記嘅權力變得更加廣泛同重要。2017年中共十九大之後，中共中央政治局全體委員同常委每年都要向黨總書記書面述職一次。

## 歷任負責人
# 第一次全國代表大會成立中央局，係黨嘅最高權力機關，陳獨秀為書記。
# 第二次全國代表大會撤銷中央局，成立中央執行委員會，陳獨秀係執行委員會委員長。
# 第三次全國代表大會，陳獨秀連任委員長。
# 第四次全國代表大會將執行委員會撤銷，改稱中央委員會，負責人為總書記，陳獨秀再次連任。
# 第五次全國代表大會，陳獨秀連任。
# 第六屆中央委員會選咗向忠發做總書記、政治局主席。
#* 1943年，毛澤東被選做黨主席（中央政治局主席兼埋書記處主席）。
# 第七屆中央委員會主席：毛澤東
# 第八屆中央委員會主席：毛澤東
# 第九屆中央委員會主席：毛澤東
# 第十屆中央委員會主席
#* 毛澤東（1973年8月30號－1976年9月9號，做到死）
#* 華國鋒（1976年10月7號－1977年8月18號，政治局確認）
# 第十一屆中央委員會主席
#* 華國鋒（1977年8月19號－1981年6月28號，十一屆三中全會之後失勢）
#* 胡耀邦（1981年6月29號－1982年9月11號，兼任埋書記處負責人）
# 第十二屆中央委員會總書記
#* 胡耀邦（1982年9月12號－1987年1月15號，因資產階級自由化辭職）
#* 趙紫陽（1987年1月16號－1987年11月1號，總理代理總書記職務）
# 第十三屆中央委員會總書記
#* 趙紫陽（1987年11月2號－1989年6月23號，因六四事件落台）
#* 江澤民（1989年6月24號－1992年10月18號）
# 第十四屆中央委員會總書記：江澤民
# 第十五屆中央委員會總書記：江澤民
# 第十六屆中央委員會總書記：胡錦濤
# 第十七屆中央委員會總書記：胡錦濤
# 第十八屆中央委員會總書記：習近平
# 第十九屆中央委員會總書記：習近平
# 第二十屆中央委員會總書記：習近平


File:Chen Duxiu.jpg|**[[陳獨秀]]**（委員長：1922-1925，總書記：1925-1927）
File:Xiang Chongfai.jpg|**[[向忠發]]**（總書記：1927-1931）
File:Chin Banxian.jpg|**[[博古]]**（總書記：1931-1935）
File:Zhang Wentian3.jpg|**[[張聞天]]**（總書記：1935-1943）
File:Hua Guofeng-1.jpg|**[[華國鋒]]**（黨主席：1976-1981）
File:Hu Yaobang 1953.jpg|**[[胡耀邦]]**（總書記：1982-1987）
File:Zhao Ziyang-1.jpg|**[[趙紫陽]]**（總書記：1987-1989）
File:Jiang Zemin 1997 cropped.jpg|**[[江澤民]]**（總書記：1989-2002）
File:Hu Jintao Cannes2011.jpg|**[[胡錦濤]]**（總書記：2002-2012）
File:Xi Jinping Sept. 19, 2012.jpg|**[[習近平]]**（總書記：2012-）
咩龍

《咩龍》（***Melon***）係喺澳洲墨爾本免費發行嘅講飲講食嘅中文雜誌，主要讀者群講粵語。每逢星期四出版。

## 網頁
* Melon雜誌社
基礎設施

**基礎設施**（；），又叫做**基礎建設**，簡稱**基建**，係一系列由大量互相關連嘅部件組成嘅系統，而呢啲系統負責支撐一笪地方持續噉運作－當中「地方」可以係一個社區、一座城市、一個省以至成個國家都得。基建嘅例子包括：
*馬路同鐵路等嘅設施係運輸必要一環，一座城市冇咗呢啲嘢就會（例如）冇辦法將嘢食同食水等嘅必需品送去消費者去到嘅舖頭；
*水管同水塘等嘅設施為笪地方嘅居民提供日常生活必需要用嘅水；
*發電廠同架空電纜等嘅設施對供電嚟講不可或缺；
一笪有人住嘅地方可以想像成一個曉（靠基建）維持自己存在嘅大系統：運輸系統令工程師同建築工人等嘅人員可以將材料運去水塘同發電廠度，用啲材料幫水塘同發電廠做維修；同時水管同水塘嘅運作可能要用到電力，而發電廠嘅發電機又好多時要用水做冷卻劑；於是呢啲咁多唔同設施，就形成一個彼此緊密相依嘅系統；如果個系統設計得夠好，笪地方啲居民就唔使憂水電等嘅生活基本需要，可以從事各種生產，長遠達致經濟增長，跟住用生產賺返嚟嘅利潤起更多嘅基建，等個系統支援到更多嘅經濟活動－如是者個系統就愈碌愈大。

基建係社會同經濟嘅根基，所以有好多領域嘅人員都會落力諗同做基建相關嘅工作，例如工程學同城市規劃等領域嘅工作者會研究「基建嘅設計要點，先可以令成個系統更加有效」；經濟學等領域嘅工作者又會想分析「基建設計得好唔好」會點樣影響一笪地方嘅生產力；而專科學校又需要訓練好似電工噉嘅人員，負責落手落腳幫基建做檢查同維修等嘅工作。
## 硬基建

基礎設施包括：
* 公路
* 鐵路
* 機場
* 通訊
* 水管
* 電線
* 煤氣
* 能源供應
* 供水排水
* 交通運輸
* 郵電通訊
* 環保環衛
## 軟基建

* 教育
* 科技
* 醫療衞生
* 體育
* 文化
* 防衛防災安全
## 睇埋
*工程學
*建築物
*系統

## 攷
打真軍 (演技)

**打真軍**即係假戲真做，劇情需要接吻，演員就真係咀咀，唔係攝影鏡頭借位扮Kiss。床上戲做愛係由頭到尾，嚟真，甚至唔用替身。

打真軍其實係套戲嘅賣點，即係電影噱頭，例如電影宣傳時話，某玉女明星今次處女下海，床戲係破例打真軍，令影迷擁躉有性幻想，唔睇唔得。

## 睇埋
*打真軍 (搞清楚)
新娘潭路

**新娘潭路**（**Bride's Pool Road**）係香港新界東大埔區一條路，嚮八仙嶺郊野公園同船灣郊野公園之間，頭尾接大尾篤汀角路同鹿頸；係條石屎瀝青公路，南北兩線行車。香港單車聯會單車公路賽嚮呢度開。

條路嚮涌尾有個彎位係交通黑點，有過攞命交通意外。2008年11月8號 ICAC 首席調查主任胡達新喺度揸電單車失事俾對頭車撞死咗。

## 拎
* 新娘潭路位置
* 大埔新娘潭路涌背
* 新娘潭電單車司機撞死
* 新娘潭路「死亡彎角」
絕食

**絕食**係唔食嘢去抗議示威，可能變成自殺。

絕食係人同動物都會有，人絕食為政治抗爭或者減肥，動物絕食多數係為咗想死。
出水芙蓉

**出水芙蓉**，可以係:
* 《出水芙蓉 (1944年)》，英文片名: Bathing Beauty，荷里活電影，由Esther Williams主演。 http://www.56.com/w11/play_album-aid-3683888_vid-MTk0ODMxMDg.html
* 《出水芙蓉 (2004年)》，中國女演員小宋佳2004年主演嘅一套中國大陸電視劇 http://big5.southcn.com/gate/big5/ent.southcn.com/yulefirst/200403230917.htm http://gtob.sdnews.com.cn/ent.sdnews.com.cn/2008/1/21/414270.html，由陶虹、佟大為、陳龍參演。
* 《出水芙蓉 (2008年)》，鍾欣桐2008年主演嘅一套港產青春片，由方力申、黃聖依、馬啓仁、陶虹、唐詩詠、馮德倫參演。
波河

**波河**（意大利文：Po），係意大利北部一條主要嘅河。起源於阿爾卑斯山，喺威尼斯附近流入去亞得里亞海。

波河流經拖連奴，同埋龍巴迪大區，流域附近係人口稠密嘅地區。
烏甸尼

**烏甸尼**（意大利文：Udine）係意大利東北部一個城市。距離斯洛文尼亞邊境唔夠40公里。亦都係足球隊烏甸尼斯嘅主場。
中國共產黨中央委員會主席

**中國共產黨中央委員會主席**，簡單叫**中共中央主席**，係中國共產黨喺1945年七大到1982年十二大之間，最高領導人嘅稱呼。

喺1945年，當時嘅領導人毛澤東當選左做第一任**黨主席**，之後佢喺八大、九大、十大再三次連任主席，做到佢1976年死為止。

1982年中共十二大入面，中央委員會主席被廢除，最高領導人改成中國共產黨中央委員會總書記，黨主席一職正式成為歷史。

## 歷任主席
*毛澤東（1945年6月19日－1976年9月9日）
*華國鋒（1976年10月7日－1981年6月29日）
*胡耀邦（1981年6月29日－1982年9月12日）

## 黨副主席
**中國共產黨中央委員會副主席**，簡單叫**中共中央副主席**，八大到十一大（1956年－1982年）有呢個職位，任職者全部都係中共中央政治局常委。
*劉少奇（曾經代理主席職務） 
*周恩來 
*朱德 
*陳雲 (中共) 
*林彪（曾經係唯一嘅副主席） 
*鄧小平 
*王洪文 
*葉劍英 
*康生 
*李德生 
*華國鋒（曾經係第一副主席） 
*李先念 
*汪東興 
*趙紫陽
中國人民政治協商會議

**中國人民政治協商會議**，簡稱**人民政協**或**政協**，係中國共產黨領導嘅多黨合作同埋政治協商機構，係《中華人民共和國憲法》寫明政協係：

但係憲法並冇規定政協喺中國政治上嘅地位。政協最重要嘅職權係對內實行統戰，對外表現中共嘅民主。傳言政協好多嘅副主席都係退休嘅中共官員，又有好多係已受統戰嘅民主黨派嘅負責人，其中，香港特別行政區前行政長官董建華亦都係政協副主席。亦有好多政商界名流想擠身入政協委員個位。

中國人民政治協商會議下設有**中國人民政治協商會議全國委員會**（簡稱**全國政協**）以及各個地方嘅政治協商會議委員會。其中，全國政協常設機構為中國人民政治協商會議全國委員會常務委員會（簡稱「全國政協常委會」），常委會由主席，副主席，常委組成。

而家嘅全國政協主席一般由中共中央政治局常委擔任，第十、十一屆政協主席係賈慶林，佢兼任中共中央對台工作領導小組副組長，負責台灣嘅統戰事務，因而受到台灣人熟悉。

而家（第十四屆）嘅全國政協主席係王滬寧。

## 歷任主席
# 毛澤東（1949年－1954年，其後任名譽主席直至逝世，重兼任中國國家主席）
# 周恩來（1954年－1976年，任內逝世）
# 鄧小平（1978年－1983年）
# 鄧穎超（1983年－1988年）
# 李先念（1988年－1992年，任內逝世）
# 李瑞環（1993年－2003年）
# 賈慶林（2003年－2013年）
# 俞正聲（2013年－2018年）
# 汪洋（2018年－2023年）
# 王滬寧（現任）
賈慶林

**賈慶林**（），河北人，前任中國人民政治協商會議全國委員會主席、中國共產黨中央政治局常務委員會委員、中共中央對台工作領導小組副組長。做過主管台灣及中共嘅統戰事務，佢亦被指同賴昌星遠華集團走私案有關。
羅馬

**羅馬**（，意大利文：Roma）係意大利嘅首都，亦係世界出名嘅歷史文化城市。羅馬市裏面重有梵蒂岡同馬耳他騎士團。

## 概說

羅馬係意大利嘅首都，亦係政治、經濟、文化同宗教嘅中心。梵蒂岡城國位於羅馬市中心，係教皇嘅居所，亦係全世界天主教徒嘅中心。雖然而家係外國，但係喺歷史、宗教同文化方面都同羅馬市有密切關係。另外仲有一句諺語「羅馬非一日之功」，形容羅馬帝國嘅偉大。無領土嘅馬耳他騎士團總部馬耳他宮亦位於康多蒂街68號，享有治外法權。

到2023年，羅馬人口大約275萬，係意大利人口最多嘅城市。根據2010年嘅城市人口統計，羅馬有271萬人，排全球第128位。

羅馬係最重要嘅古代文明中心之一，喺之後幾個世紀影響咗社會、文化、語言、文學、藝術、建築、城市規劃、土木工程、哲學、宗教、法律同習俗。作為拉丁語嘅發源地，呢個城市曾經係古羅馬帝國嘅首都，統治咗成個地中海盆地同大部分歐洲。佢係天主教會嘅核心，因為佢嘅美麗而被稱為「**永恆之城**」。

2014年，一間美國智庫公布嘅綜合世界城市排名中，羅馬喺商業、人才、文化、政治等方面排全球第32位，係意大利城市中排第一。

羅馬亦係一個旅遊城市，2012年有780萬遊客到訪。請參閱下文嘅「觀光」同「作為聖地」部分。


Rome Skyline (8012016319).jpg|羅馬嘅舊城區
Roma EUR Laghetto vista dal basso.jpg|羅馬嘅新市中心歐洲區
Sede Regione Lazio.jpg|拉齊奧區政府（Via Rosa Raimondi Garibaldi, 7）


### 徽章
羅馬市盾形徽章上面嘅「SPQR」字母係拉丁文「元老院同羅馬市民」嘅縮寫，喺羅馬帝國時代，呢個縮寫刻喺帝國境內所有公共物品上面。

而家，喺羅馬市嘅羅馬帝國時代遺跡同建築物，以及而家羅馬市嘅盾形徽章都仲有用到，所以喺羅馬市內行駛嘅巴士同的士，仲有沙井蓋上面都有呢個徽章。
## 歷史
羅馬城舊陣時係古羅馬帝國嘅首都，最高峰嗰陣有成過百萬人口。自從古羅馬帝國衰弱之後，羅馬城不斷畀外族入侵，最後中世紀時代得番最低兩萬人口。

羅馬城到咗公元756年由羅馬教廷管轄，建立咗教宗國，成為教宗國嘅首都。羅馬喺咁多個世紀都係咁樣嘅形勢，人口一度上升到十萬。

隨住法國大革命，歐洲近一個世紀都處於動蕩狀態，而意大利亦開始逐步統一。1870年教宗國最後俾新建嘅意大利王國吞併，自此成為意大利嘅首都。

羅馬城喺二次大戰後一直都係意大利經濟嘅原動力，人口一度高達280萬人，被稱為「時尚之都」。由於塞車同埋城市污染等等嘅原因，部分羅馬人搬出羅馬城到周邊地區居住，羅馬人口開始緩慢咁減少。

## 地理

羅馬喺義大利中部拉齊奧大區嘅台伯河平原上，台伯河同阿涅內河喺羅馬城出邊匯合，羅馬地喺台伯河嘅兩岸，東邊係阿布魯佐，東北邊係Sabini山脈，南邊係Albani山脈。市中心喺距離第勒尼安海約24公里嘅內陸，但城市向西南一直延伸到僅距離海岸5公里處，海拔高度由13米到120米，平均海拔高度37米，市區總面積大約係1285平方公里。古羅馬中心就係沿台伯河岸發展起來嘅，台伯河中間有一座船形嘅島，係台伯河自然沖積而成嘅，河岸邊有七座山丘：帕拉提諾（Palatino）、阿文提諾（Aventino）、卡比托利歐（Campidoglio）、奎利那雷（Quirinale）、維米那勒（Viminale）、埃斯奎利諾（Esquilino）同西里歐（Celio），羅馬亦因為咁而被稱為「**七丘之城**」。

羅馬省嘅北部同維泰博省同埋列蒂省、東部同阿布魯佐大區嘅阿奎拉省、南部同弗羅西諾內省同埋拉蒂納省接住。

### 氣候
羅馬由於喺地中海沿岸，係典型嘅地中海氣候，年平均氣溫15.5攝氏度，年降水量880毫米。每年4月至6月氣候最為怡人；7月同8月係最熱嘅最乾燥嘅季節，平均氣溫24.5至24.7攝氏度，降水量14至22毫米，8月嘅日最高氣溫可以超過32攝氏度，以前嘅傳統係8月份會停咗好多商業活動，羅馬人習慣喺夏日離開炎熱嘅城市出去避暑度假，但係呢種習俗慢慢咁改變，整個夏季羅馬市依然正常咁運作，方便迎合日益增加嘅遊客需求，同羅馬人自己工作習慣嘅改變；9月中至10月係最為晴朗嘅季節，俾人叫做「羅馬嘅美麗十月天」；10月至12月係最潮濕嘅季節，降水量可以達到106至128毫米；12月嘅平均最高氣溫大約係14攝氏度，1月最凍，平均氣溫係6.9攝氏度。

## 遊埠
* 羅馬鬥獸場
* 羅馬論壇廢墟
* 萬神殿
* 許願池
* 梵蒂岡博物館
* 聖伯多祿大殿

## 交通
### 道路

*大環狀公路（GRA） - 圍繞羅馬嘅68.2公里長嘅免費環狀高速公路（autostrada）。

### 公共交通

;市內同郊區
意大利鐵路（Trenitalia）經營8條連接市區同郊區嘅羅馬近郊鐵路（FL線）。意大利鐵路嘅路線網採用分散式總站系統，包括市中心嘅羅馬特爾米尼車站同羅馬提布爾蒂納車站，以及舊城區外圍嘅羅馬奧斯蒂恩塞車站等多個車站。另外，ATAC都有經營3條城市鐵路，連接奧斯蒂亞等郊區。市內交通主要由ATAC經營嘅羅馬地鐵、電車同巴士網絡組成。的士都係一種平價嘅交通工具，經常畀人用。要注意嘅係，巴士同電車採用信用乘車制，所以要喺車站售票機或報攤預先買飛。

;長途交通
長途交通包括以羅馬特爾米尼車站為起點同終點嘅長途火車，以及時速300公里嘅意大利歐洲之星（ES*）同Italo等高速鐵路，仲有飛機同用高速公路嘅長途巴士等。

### 航空
包括日本喺內嘅長途國際線同歐盟內國際線、國內線主要用菲烏米奇諾機場（達文西國際機場），而歐盟內國際線同國內線仲可以用欽皮諾機場（喬凡尼·巴蒂斯塔·帕斯蒂內機場）。由特爾米尼車站到菲烏米奇諾機場有直達列車「達文西快線」，車程大概30分鐘。

飛日本嘅城市
* 東京（東京國際機場）
**ITA航空有飛菲烏米奇諾機場嘅直航機，都可以經歐洲主要城市轉機。以前日本航空都有直航機，但而家停咗。而家由日本飛羅馬嘅直航機得ITA航空由羽田飛嘅咋。
*大阪（關西國際機場）
**以前意大利航空有飛菲烏米奇諾機場嘅直航機，但而家冇喇。

## 運動
羅馬舉辦過1960年羅馬奧運、1960年羅馬殘奧會。

另外，足球方面有意甲勁旅羅馬體育會同埋拉素體育會。

## 參考

## 拎

* 
*  維客旅行上嘅羅馬
*
中國共產黨中央政治局常務委員會

**中國共產黨中央政治局常務委員會**，簡稱**中共中央政治局常委會**，係中國共產黨中央委員會全體嘅會議所選出。委員會嘅職能係喺中央委員會會議閉會期間，行使佢嘅權力，但實際上，喺黨領導一切嘅大前提，同埋召開中共中央政治局會議召集要幾日以上嘅情況之下，中央政治局常委會成為咗中國共產黨同埋中華人民共和國嘅權力核心。根據黨章規定，作為中國共產黨最高領導人嘅中央委員會總書記一定要係政治局常委。

中央政治局常務委員會嘅組成人員簡稱**中央政治局常委**，以中央委員會總書記為阿頭，而家（第二十屆）嘅中央政治局常委包括習近平（總書記）、李強、趙樂際、王滬寧、蔡奇、丁薛祥、李希。

中共中央政治局常委名單嘅順序會按佢係黨內嘅資歷同埋職位排列，反映喺黨同埋政府嘅地位，不過唔代表佢有幾多實權，故此有黨內第幾多把手講法。

2002年中共十六大之後，政治局常委由原先嘅七人增加到九人，到咗2012年中共十八大之後，又改番做7個人。

## 第二十屆政治局常委

## 第十九屆政治局常委



## 第十八屆政治局常委


## 第十七屆中央政治局常委
#胡錦濤：中共中央總書記、國家主席、中央軍委主席
#吳邦國：全國人大常委會委員長
#溫家寶：國務院總理
#賈慶林：全國政協主席
#李長春：中央精神文明委主任
#習近平：中央書記處書記、國家副主席、中央軍委副主席、中央黨校校長
#李克強：國務院副總理
#賀國強：中央紀委書記
#周永康：中央政法委書記

## 第十六屆中央政治局常委
#胡錦濤：中共中央總書記、國家主席、中央軍委主席
#吳邦國：全國人大常委會委員長
#溫家寶：國務院總理
#賈慶林：全國政協主席
#曾慶紅：中央書記處書記、國家副主席、中央黨校校長
#黃　菊：國務院副總理（2002年11月–2007年6月）
#吳官正：中央紀委書記
#李長春：中央精神文明委主任
#羅　幹：中央政法委書記

## 第十五屆中央政治局常委
#江澤民：中共中央總書記、國家主席、中央軍委主席
#李　鵬：全國人大常委會委員長
#朱鎔基：國務院總理
#李瑞環：全國政協主席
#胡錦濤：中央書記處書記、國家副主席、中央軍委副主席
#尉健行：中央紀委書記
#李嵐清：國務院副總理

## 第十四屆中央政治局常委
#江澤民：中共中央總書記、國家主席、中央軍委主席
#李　鵬：國務院總理
#喬　石：全國人大常委會委員長
#李瑞環：全國政協主席
#朱鎔基：國務院副總理
#劉華清：中央軍委副主席、上將軍銜
#胡錦濤：中央書記處書記

## 第十三屆中央政治局常委
#趙紫陽：中共中央總書記、中央軍委第一副主席（1989年6月被撤職）
#*江澤民（1989年6月選舉為中央委員會總書記，11月被選為中共中央軍委主席）
#李　鵬：國務院總理
#喬　石：中央紀委書記、中央政法委書記
#胡啟立：中央書記處書記（1989年6月被撤職）
#姚依林：國務院副總理
#*1989年6月增補：宋平、李瑞環

## 第十二屆中央政治局常委
#胡耀邦：中共中央總書記（1987年1月辭職）
#*趙紫陽：（1987年1月被任命為代總書記，11月被選為總書記）
#葉劍英：中央軍委副主席（1985年9月辭職）
#鄧小平：中央軍委主席、中央顧問委員會主任
#趙紫陽：國務院總理
#李先念：國家主席
#陳　雲：中央紀委書記

## 參考來源
拖連奴

**拖連奴**（；皮埃蒙特話：**Turin**，又譯**都靈**或者**杜林**）係意大利北部一個重要嘅工業城市。

## 歷史
拖連奴早喺公元前3世紀就已經有人定居。當時重係一個村莊。古羅馬帝國建立，拖連奴開始變成一個城市，人口有五千。

中世紀嗰陣拖連奴成日都打仗，又有好多權力鬥爭，換過好多統治者。直到15世紀先至開始重建，依照古羅馬時代嘅道路、城市格局進行城市建設。

1861年至1865年意大利統一，拖連奴曾經做過意大利嘅首都，後來搬走咗。之後拖連奴開始發展工業，其中1899年出現咗快意汽車。1960年，市區人口達到100萬。1974年，市區人口達到120萬。

## 經濟
喺經濟上拖連奴嘅地位僅次於米蘭同首都羅馬。好似快意汽車總部就喺呢度。

## 運動
### 冬季奧林匹克運動會
2006年冬季奧林匹克運動會就係喺拖連奴舉辦。

### 足球
意甲勁旅祖雲達斯同拖連奴足球會主場都喺拖連奴。
馬路

**馬路**嘅古今意義有別；「馬」字所指完全唔同。

## 今
「馬路」一詞之中個「馬」字，係英詞「macadam」音譯「馬卡丹」嘅簡稱。「macadam」嚟自蘇格蘭人約翰•勞登•馬卡丹（John Loudon McAdam）；佢發明咗種起路方法——用唔同大細嘅碎石分層噉舖，中間偏厚，表面平兼闊，又易於排水。响十九世紀末，歐美列強喺中國數城設租界，引入咗呢種技術。後嚟，「馬路」變咗用嚟指由上者改良而成嘅各種汔車用道路之名詞。「馬路」嘅定義依歸，以用途為主；就算所用材料同結構一樣，行人路同單車徑等都唔叫「馬路」。

## 昔
「馬路」解寬闊平坦可行車馬嘅道路。「馬路」一詞可以追溯至春秋時期，响公元前212年，秦國修建咗條長八百公里，闊三十米嘅秦直道，連接咸陽同邊疆，方便軍隊，尤其是馬車同騎兵，速速通行，去同匈奴打仗。

## 攷
吳邦國

**吳邦國**（，），安徽人。前任全國人民代表大會常務委員會委員長、中國共產黨中央政治局常務委員會委員。做過主持中華人民共和國嘅法制建設工作，兼領導全國人大常委會工作，2024年10月8號晏晝，因病响北京與世長辭，享年84歲。

## 睇埋
* 中國共產黨中央政治局
* 中國共產黨第十四次全國代表大會
* 中國共產黨第十五次全國代表大會

## 出面網頁
* 
*
全國人民代表大會常務委員會

**全國人民代表大會常務委員會**，全名**中華人民共和國全國人民代表大會常務委員會**，簡稱**全國人大常委會**，係中華人民共和國嘅最高權力機關全國人民代表大會嘅常設機構，類似香港立法會，喺全國人大代表中產生。全國人大常委會喺全國人民代表大會會議閉幕期間，行使最高權力機關嘅權力。佢嘅組成人員唔可以擔任行政機關、檢察機關、司法機關嘅職務。

根據《中華人民共和國全國人民代表大會組織法》規定，全國人大常委會成員要嚮全國人民代表大會代表入面出嚟；向全國人民代表大會負責兼報告做乜，每屆任期同全國人大一樣係5年；管全國人民代表大會啲專門委員會。全國人大常委會組成人員唔可以出任國家行政機關、審判機關同檢察機關職務。

全國人民代表大會常務委員會嘅組成人員有委員長、副委員長、常務委員、秘書長所組成。下設機構有代表資格審查委員會，辦公廳，工作委員會。

## 歷任委員長
#劉少奇（1954年－1959年）
#朱德（1959年－1976年）
#葉劍英（1978年－1983年）
#彭真（1983年－1988年）
#萬里（1988年－1993年）
#喬石（1993年－1998年）
#李鵬（1998年－2003年）
#吳邦國（2003年－2013年）
#張德江（2013年－2018年）
#栗戰書（2018年－2023年）
#趙樂際 (2023年-2028年)
雷公

**雷公**，係可以指：

*姓雷嘅男人，睇雷氏
*天上面嘅神仙雷公，打鼓會出雷聲，睇雷
*寵物小精靈之一，睇寵物小精靈一覽
豪利時

**豪利時**（**ORIS**）係瑞士一隻手錶牌子，由Paul Cattin同Georges Christian始創。

## 史
* 1904年喺瑞士開工廠
* 1925年開手錶電鍍廠
* 1938年出指針式日曆手錶
* 1949年出上鍊手錶鬧鐘
* 1952年出自動儲存動力機械錶芯

## 拎

* ORIS豪利時手表，經歷瑞士鐘錶科技發展史
* ORIS 官方網站
* 瑞士 Oris.ch 手錶
* 
* 
* 
*
方鏗

**方鏗**（），方肇周家族成員，係香港實業家，鄉下喺上海，有「香港針織大王」嘅美譽。
## 學歷
* 香港培正中學（1956年）
*  密芝根大學化學系（1960年）
*  麻省理工學院化學碩士畢業（1962年）

## 名堂
* 肇豐針織有限公司董事長
* 第九至十一屆全國政協香港委員（佢嘅女婿林詩鍵亦都响第十四屆做同一職位）
* 香港出口信用保險局諮詢委員會主席
* 香港紡織業聯會名譽會長
* 香港羊毛化纖針織業廠商會名譽會長
* 香港紡織及成衣研發中心董事局主席
* 紡織業諮詢委員會委員
*香港再出發大聯盟發起人

## 個人榮譽
### 勳銜
* 太平紳士（1986年）
* OBE（1990年）
* CBE（1997年）
* 金紫荊星章（2004年）

### 獎
* 香港工業總會傑出工業家（2002年）

### 學術榮譽
* 香港大學名譽大學院士（2002年）​
* 香港理工大學榮譽工商管理博士（2005年）
* 南京大學名譽博士（2014年）

## 屋企
方鏗老頭係創立肇豐針織廠嘅方肇周。佢有三個細佬方超、方剛、方方。

方鏗已婚，老婆係邊敏芝，有三個女、一個仔，屋企住九龍塘丹桂路，大女係方淑君（方淑君有兩個妹妹方淑儀、方淑明），女婿係林詩鍵（林炳炎個孫仔，林秀棠個仔，老婆方淑明），仔仔方仁德，孫仔方義鈞、方義煬，外孫仔林嘉熙，外孫女林嘉慈。

## 攷

## 出面網頁
* 

類:南京大學名譽博士
類:香港理工大學榮譽博士
類:香港大學名譽大學院士
類:麻省理工學院舊生
類:密芝根大學舊生
類:香港培正中學舊生

類:全國政協香港委員
手錶

**手錶**，原本寫**手表**，係帶嚮手腕上面嘅計時器，所以又叫做**腕錶**。送禮送手表係表示要守時、珍惜時間。

## 種類
### 機械手錶
自200年前，手錶工業一直係機械工業結晶。無需能源、電池、同耐用為賣點，今日機械腕錶好多都成為手錶上藝術主流，上流社會同成年人經典身份象徵，而且優質用料同人手製造都係高檔腕錶特點。比較經典嘅機械手錶生產商有：勞力士、卡地亞、精工...等；而走季節同時裝路線有：香奈兒、路易威登...等。

#### 手動機械錶
錶內機械組件要定時上鍊，以保持運作。

#### 自動機械錶
手動機械錶改良成果，錶裏面加入擺陀，配戴者手腕活動令擺陀旋轉，達至自動上鍊效果。

### 電子手錶

1955年，瑞士研製成功第一隻擺游絲式電子手錶。現今，電子手錶能夠內置更多功能，例子：鬧鐘、萬年曆、計數機、秒錶，甚至結合智能電話功能變成智能手錶。比較出名嘅電子手錶生產商有：Casio、蘋果公司、三星電子等。

## 睇埋
*智能手錶
石排站

**石排站**係香港嘅鐵路車站，代號170，屬於單程車票第2收費區（元朗方向除610線外，係所有路線最後一個單程車票第2收費區嘅車站），共有2個月台，有4條輕鐵線經呢個站，為石排頭路同埋周邊地區居民提供服務。

## 車站結構

### 車站周邊
*山景邨
*大興邨
*屯門工業區西北面
*電話機房
*仁愛堂陳黃淑芳紀念中學
*明愛屯門馬登基金中學
*宣道中學
*崇真書院

### 鄰接車站

## 接駁交通
*港鐵巴士
**K58 - 富泰 ↔ 青山灣
*九巴
**57M - 山景 ↔ 荔景北
**960 - 建生 ↔ 灣仔碼頭
**961 - 山景 ↔ 灣仔會展
**N260 - 屯門碼頭 ↔ 美孚
*城巴
**B3A - 山景 ↔ 深圳灣口岸
*龍運巴士
**E33P - 兆康站（南） ↔ 機場（地面運輸中心）
*小巴
**44A - 屯門站 ↔ 上水站
**44B - 屯門碼頭 ↔ 落馬洲轉車站

## 上一站‧下一站
黑美洲鷲

**黑美洲鷲**（學名：***Coragyps atratus***），又叫做**美洲黑禿鷹**，係一種喺美洲東南方到非洲南部嘅新大陸禿鷲科鳥類。雖然呢個物種好普遍，但係佢哋都有一啲受限制分配嘅近親──土耳其禿鷹。而土耳其禿鷹只會喺加拿大至火地島活動，範圍非常之細。土耳其禿鷹（*C. aura*）呢個種類係新大陸禿鷲科（Cathartidae）入面非常普及，接近三分一嘅新大陸禿鷲都係屬於土耳其禿鷹。即管黑美洲鷲個名同外表都好似歐亞黑鷲，但係佢就同歐亞黑鷲冇任何關係。後面個物種係屬於舊世界禿鷹科（入面包括鷹同鳶），而黑美洲鷲就係屬於新世界禿鷹。佢而家係美洲鷲科入面黑美洲鷲屬嘅唯一一個未滅絕嘅物種。佢好多時都係相對開放嘅領域（例如散亂嘅森林或灌叢）度住。由於黑美洲鷲嘅翼展只係長1.5米（5英尺），所以以大型鳥類嚟講係一啲翼展比較細嘅鷲。佢有成身黑色嘅翼同羽毛、灰黑色嘅頭同頸、同埋一個短短嘅鉤嘴。

黑美洲鷲係腐肉嘅清道夫，但係有時都會食蛋又或者殺死初生動物。喺啲人類居住嘅地方，佢哋會喺垃圾堆度揾嘢食。佢會用敏銳嘅視力同鷲嘅基本捕獵本領（例如話係發達嘅嗅覺）嚟揾腐肉。佢係一種冇乜空洞同發聲器官嘅鳥類，只可以發出啲類似石鱸或者低噝噝嘅聲。佢係會喺洞穴、空心嘅樹木入面或者喺光禿禿嘅地上產卵，多數每年都會生兩隻小鷲BB仔，重會用反芻嘅方法嚟餵佢哋。喺美國，黑美洲鷲係受到1918年候鳥條約法保護。除咗呢啲，佢曾經喺瑪雅古抄本出現。

## 參考資料
江澤民

**江澤民**（，），江蘇揚州人，係中國共產黨嘅第三代領導核心，1989年六四事件之後做中國共產黨中央委員會總書記同中國共產黨中央軍事委員會主席，1993年至2003年兼任中華人民共和國主席。喺2002年中共十六大交班畀胡錦濤，但係仍然唔肯即刻辭去中央軍委主席，被批評係垂簾聽政。

## 死訊傳言
2011年中江澤民冇出席2011年中共90週年黨慶，引嚟外界猜測。7月6號香港亞洲電視喺六點鐘新聞報導江澤民死咗，打算夜晚9:30有一個關於江澤民嘅特備節目，但最終無播到。而其他新聞機構，未有相關嘅消息。7月7號，新華通訊社出聲明話江澤民死訊係謠言。

2011年9月5號，亞洲電視宣布新聞部高級副總裁梁家榮辭職，即日生效。

## 與世長辭
2022年11月30號，新華社證實咗江澤民嘅死訊，佢因白血病、多重器官衰竭，响上海與世長辭，享年96歲。

## 攷

|colspan="3" style="background: #DE0000; color: #FFDE00" |**中國共產黨職務**

|-
|colspan="3" style="background: #DE0000; color: #FFDE00" |**中國政府職務**

|-

類:江澤民